Christine Harvey 


Dezvoltarea 
aptitudinilor 
interpersonale 


Traducere din limba engleză 
Graal Soft/Raluca Mot 


Editura LITERA 
2016 


= AL 


LITERAS 


Succesful People Skills 
Christine Harvey 


Copyright O 1992, 1998, 2012, 2016 
Christine Harvey 
Toate drepturile rezervate 


Editura Litera 
O.P. 53; C.P. 212, sector 4, Bucuresti, Románia 
tel.: 021 319 63 93; 0752 101 777 
e-mail: comenzi@litera.ro 


Ne puteţi vizita pe 
www.litera.ro 


Dezvoltarea aptitudinilor interpersonale 
Christine Harvey 


Copyright © 2016 Grup Media Litera 
pentru versiunea în limba română 
Toate drepturile rezervate 


Editor: Vidrașcu și fiii 
Redactori: Olimpia Novicov, Georgiana Harghel 
Corector: Cătălina Călinescu 
Copertă: Flori Zahiu 
Tehnoredactare și prepress: Marin Popa 


ISBN ePUB: 978-606-33-1345-5 
ISBN PDF: 978-606-33-1346-2 
ISBN Print: 978-606-33-0993-9 


Lectura digitală protejează mediul 


Versiune digitală realizată de elefant.ro 


elefant 


Christine Harvey și organizaţia ei au instruit mii de oameni în 
Europa, America si Asia — de la institutele de management 
britanic și australian la armata Statelor Unite - cu privire la cele 
șapte metode eficace de imbunatatire a aptitudinilor 
interpersonale pe care le vei descoperi aici. Este frecvent invitată 
la radio și televiziune. 

Ca autoare, se bucură de o deosebită recunoaștere la nivel 
mondial: cărțile ei au fost publicate în 28 de limbi. 


Introducere 


Aptitudinile interpersonale nu ni se predau la școală, 
așa cum nu învăţăm nici despre motivaţie sau despre 
creșterea nivelului de performanţă. Și, totuși, cunoști 
pe cineva care să nu vrea să se motiveze sau să crească 
nivelul de performanţă, al său, al angajaţilor sau chiar 
al copiilor săi? Probabil că nu! 


Această carte cuprinde un program de o săptămână, în 
care fiecare dintre cele șapte zile se concentrează pe un 
aspect diferit al aptitudinilor interpersonale. Unii dintre 
voi veţi dori sá le încercaţi pe fiecare in parte, în timp ce 
alții vor descoperi o nevoie specifică — poate pentru un 
angajat, un fiu sau o fiică, un sot sau chiar pentru sine - și 
se vor concentra pe ea, apoi vor trece la o altă nevoie și o 
vor îndeplini pe aceea. 


Poti fi sigur, însă, că fiecare principiu și fiecare proces 
funcționează cu adevărat. Participanţii la seminarele 
noastre au obţinut rezultate imediate, indiferent de 
domeniul sau cultura din care proveneau. Indiferent că 
sunt din Asia, Europa sau America, rezultatele lor s-au 
dovedit excepţionale. 


Aptitudinile interpersonale sunt un bun din care toți ne 
dorim mai mult. Avem nevoie de ele zilnic pentru a ne 
duce viaţa, a-i ajuta pe ceilalţi, a conduce oameni și a ne 
atinge obiectivele. Capacitatea de a lucra, a conduce și a-ţi 
motiva propria persoană, dar și pe alţii, influențează 
succesul pe care îl avem în afaceri și satisfacția în viata. 
Folosind câteva metode practice, ne putem îmbunătăţi 
enorm rezultatele. 


Aptitudinile interpersonale, în special în domeniul 
motivatiei și al performanţei, pot fi cele mai satisfăcătoare. 
Pot fi stăpânite de oricine. Nu există nici o limită a 
situaţiilor în care pot fi aplicate, sau a nivelului de 


expertiză pe care îl poţi atinge. 


Ca autor, una dintre cele mai mari plăceri pe care le-am 
avut a fost să actualizez această carte, aducándu-ti astfel 
mai multe informaţii ţie, cititorul meu. 


În timp ce re-examinam fiecare capitol, mi-am amintit 
sutele de povești primite de la oameni din întreaga lume 
care au folosit aceste metode și și-au dezvoltat aptitudinile 
pentru a-și schimba viaţa. De exemplu, am cunoscut un 
proprietar al unei afaceri care și-a salvat cel mai important 
angajat aflat în pragul demisiei, o femeie care a reluat 
legătura cu cea mai bună prietenă, după o ceartă care 
avusese loc cu mulţi ani în urmă, și un bărbat care și-a dat 
seama că își submina soţia, în loc să o sprijine. 


Indiferent dacă vei citi aceste rânduri pentru că există 
cineva pe care vrei să-l motivezi sau a cărui performanţă 
vrei să o imbunatatesti, sau pentru că vrei sa iti dezvolti 
aptitudinile de leadership, folosirea tehnicilor din această 
carte te va ajuta să iti atingi obiectivele. Asa că descoperă 
și bucură-te. Iti doresc succes în călătoria ta, la fiecare pas 
pe care îl vei face. 


Mi-ar face mare plăcere să aflu cum ai aplicat materialul. 
Scrierea acestei cărți este ca nașterea unui copil, 
necesitând nouă luni de dezvoltare după ani de zile de 
creștere personală. Pe măsură ce copiii noștri se 
transformă în adolescenţi, apoi în adulţi, e plăcut să afli 
povești minunate despre ei. Așadar, dacă ai întrebări sau 
povești de spus - sau dacă dorești să întrebi despre 
seminarele noastre - mă poţi contacta la 
ChristineHarvey@ChristineHarvey.com. 


Succes! 


Christine Harvey 


DUMINICĂ 


Imbunátáteste moralul - 
îmbunătățește performanţa 


Știm cu toţii că, atunci când moralul este ridicat, fie în 
cazul tău sau în cazul organizaţiei, pare că totul este 
posibil. Când moralul este scăzut, este valabil opusul. 
Performanţa e posibil să fie scăzută și viaţa poate 
părea sumbră. 


Unii oameni cred că este dificil să schimbi atitudinea și, 
totuși, studiile arată că atitudinea este în proporţie de 
10% determinată de forţe externe și de 90% de propria 
minte. Dacă acest lucru este adevărat, de ce este 
atitudinea noastră faţă de viaţă atât de des diferită de 
cum am vrea să fie? 


Un motiv este acela că ne modelăm atitudinea după 
oamenii din jurul nostru de la o vârstă atât de fragedă, 
încât nu ne întrebăm dacă acela este comportamentul 
pe care ni-l dorim în viaţă. Ne chinuim pentru cănu ni 
se potrivește: de parcă am purta incáltárile altcuiva. 


Cum facem să ne îmbunătăţim moralul? Astăzi vei 
examina trei stâlpi ai aptitudinilor interpersonale 
referitori la motivare si moral. Aceștia sunt 
pozitivitatea, recunostinta și valoarea de sine. O 
combinaţie unică, ai putea crede, și toate reflectă o 
anumită atitudine: paharul nostru este pe jumătate gol 
sau pe jumătate plin? 


Atitudini care motivează 


Dacă pantoful nu se potrivește, ce alt pantof s-ar potrivi 
mai bine? Dacă ne uităm la cei mai motivaţi oameni, 
descoperim că aceștia au trei atitudini care le conduc 
perspectiva asupra vieţii. Acestea sunt: 


pozitivitatea 
recunoştinţa 
valoarea de sine 


Pozitivitatea 


Imagineazä-ti pentru o clipă că stai pe marginea unui iaz și 
că, în mâini, ai două pietricele. În mâna stângă tii una care, 
dacă o arunci în iaz, va polua toată apa vreme de generaţii. 
În mâna dreaptă ţii o pietricică purificatoare și, dacă o 
arunci în iaz, va purifica apa vreme de generaţii. Alegerea 
celei pe care vrei să o arunci iti aparţine. 


Acum imagineazá-ti că și cuvintele pe care le folosim 
sunt ca pietricelele, iar oamenii din viaţa noastră sunt ca 
apa. Dacă alegem cuvinte negative, ne vor polua mintea și 
vor distruge motivaţia — a noastră, a celorlalţi și, poate, a 
generațiilor următoare. Dacă alegem cuvinte pozitive, pe 
de altă parte, purificăm, sprijinim și motivăm. 

Ce fel de mediu poți crea prin cuvinte, pentru tine si 
pentru oamenii din viaţa ta? 


Nu-ţi polua motivaţia 

Iti poţi permite să fii mai blând cu tine, mai putin aspru cu 
propria persoană? Oamenii au adesea realizări și 
aptitudini minunate și, totuși, aleg să se subevalueze, 
concentrându-se pe ceea ce nu au realizat sau nu pot face. 
Ne onorează acest lucru adevăratul potenţial pe care îl 
avem în noi? Ne purifică sau ne poluează motivaţia? 


Efectul de undă 


Odată, după ce am încheiat un discurs, un 
bărbat a venit la mine și s-a confesat: „Plec 
acasă cu o abordare complet nouă în privinţa 
fiului meu. Încearcă să pornească o afacere și 
i-am spus tot ce am considerat ca face greșit. 
Am crezut că îl ajut. Acum îi voi pomeni de 
toate lucrurile pozitive pe care le face și îi voi 
întări încrederea.“ 


Bărbatul și-a dat seama că efectul de undă, 
asemenea pietricelei în apă, ar purta 
motivaţia de la o persoană la alta și inapoi în 
relaţia lor. 


Iti poţi permite să iti sporesti atitudinea pozitivă fata de 
ceilalți? Gândește-te la propria viaţă. Cine așteaptă ca să îl 
motivezi? Gândește-te la cariera ta. Gândește-te la familie. 
Gândește-te la asocierile la care ești parte. Ce le poţi spune 
oamenilor pentru ca ei să își poată vedea succesul — pentru 
a-i face să meargă mai departe? 


O facem automat cu copiii. Când învaţă să meargă, îi 
încurajăm. Batem din palme și le spunem cuvinte de laudă. 
Nu așteptăm să cadă pentru ca apoi să le spunem 
„Prostule!“. Și, totuși, asta se întâmplă adesea în afaceri și 
în comunitate. Criticăm oamenii dacă un lucru merge 
prost, dar uităm să le acordăm sprijinul care-i ajută să 
meargă mai departe. 


„Nu-i critica pe alţii pentru felul in 
care sunt făcute lucrurile decât 
dacă ești pregătit să le faci tu, 
voluntar. “ 

Plácutá la recepţia unui club 


Nu e de mirare că nu primim atât de mult sprijin de la 
membrii comunităţii din care facem parte sau de la 
angajaţii noștri, pe cât ne-am dori, și că, adesea, îi pierdem 
cu totul. În clipa în care fac ceva, se așteaptă ca altcineva 
să îi critice, și o foarte mică parte dintre aceste critici sunt 
contrabalansate de un feedback pozitiv. Și, totuși, am 
putea obţine rezultate mai bune dacă i-am sprijini. 


Pentru a-i influența pe ceilalți, mai ales dacă vrei 
să le vinzi ceva, trebuie să le oferi un lucru căruia 
să i se atribuie valoare. Începe să te gândești la 
tine ca un motivator. Gândește-te că ai putea fi 


singurul din viata cuiva capabil să îi ofere sprijin. 


Fii conștient de puterea ta 

Gândește-te din nou la acele pietricele purificatoare și 
poluante. Ce te poţi angaja să faci pentru a purifica apele 
minţii — ale minţii tale si ale mintii altora? 


Recunostinta 


„Doi oameni priveau printre 
gratiile închisorii. Unul vedea 
noroiul, celălalt stelele.“ 


Dale Carnegie 


Avem puterea de a vedea ce e mai bun sau ce e mai rau 
într-o situaţie. Noroiul și stelele sunt amândouă acolo. 
Putem alege pe ce să ne concentrăm. Când ne concentrăm 
pe noroi, ne simțim abátuti. Când ne concentrăm pe stele, 
ne simţim plini de speranţă si de recunoștință. 

Dacă ne gândim o clipă la lumea din jurul nostru, ne 
dăm seama pentru cât de multe lucruri trebuie să fim 
recunoscători. În anii 1990, milioane de oameni au fost 
eliberați de sub sistemul comunist. Pentru ei, în ciuda 
dificultăților economice, plăcerile libertăţii și deschiderea 
societății au fost minunate. Acestea sunt plăceri pe care 
noi, cei din Occident, le percepem ca fiind obișnuite. 

De fiecare dată când călătoresc în și din ţări în curs de 
dezvoltare, am parte de un șoc cultural. La dus, îmi dau 
seama că sunt oameni care au atât de putin din luxul pe 
care noi il percepem ca fiind normal în ţările dezvoltate. 
La întoarcerea în mediul meu, am un sentiment de 
dezechilibru pentru că avem atât de multe lucruri pe care 
arareori le apreciem: drumuri bune, un sistem medical de 
calitate, curent electric, bunuri în magazine. 

Mai presus de toate aceste lucruri pentru care trebuie 
să fim recunoscători, se află, însă, minunea absolută a 


creaţiei noastre: puterea creierului nostru de a crea, a 
inimii și a sufletului de a iubi și de a simti. Și, totuși, cât de 
mult le apreciem? Nici măcar nu ne aflăm în spatele 
gratiilor și tot nu ne permitem să privim stelele. 

Când ne concentrăm pe recunoștință, nu e loc de 
negativitate. 

Când ne concentrăm pe recunoștință, apare automat 
motivaţia. Recunostinta, de fapt, blochează negativitatea. 


Recunostinta, asemenea pozitivitatti, este 
contagioasă și emană magnetism. Dacă vrem să îi 
motivam pe alţii, să începem cu noi și apoi să 
mergem mai departe. 


Concentrarea pe recunoștință 


Hilde Bartlett, unul dintre cei mai de succes 
oameni automotivati pe care Il cunosc, 
desfășoară un proces de gândire în trei pași 
pentru a adormi noaptea. Incearcä- și vezi ce 
rezultate obtii. 


1. Cui trebuie să îi fiu recunoscător azi? 

2. Pentru ce trebuie să fiu recunoscător azi? 
3. Care sunt speranţele și obiectivele mele 
pentru mâine? 


Valoarea de sine 


Este ușor de înţeles de ce valoarea de sine este importantă 
pentru propria motivaţie, dar să înțelegem mai întâi cât de 
însemnată este pentru a motiva alti oameni la locul de 
muncă și în comunitate. Dacă vrei mai multă cooperare de 
la oamenii din jurul tău, gândește-te să folosești valoarea 
de sine ca motivator, la fel ca în studiul de caz care 


urmează. 

Oamenii trebuie să simtă că sunt doriţi și că îi pasă 
cuiva de ei. Valoarea de sine este importantă și depinde de 
noi sá o îmbunătăţim. Când valoarea de sine a fiecărui om 
este mare, moralul de grup este ridicat. Când moralul 
grupului este ridicat, grupul prosperă. 


Transferul valorii de sine în organizaţii 

Te-ai oprit vreodată să îi asculti pe unii oameni vorbind 
despre compania lor? Uneori pare că nu găsesc nimic bun 
de spus despre ea. Și, totuși, compania poate avea o istorie 
de 50 de ani de funcţionare în cadrul comunităţii și poate 
fi renumită pentru buna calitate a serviciilor. 

De ce se întâmplă așa? Dacă sentimentul de valoare 
de sine este scăzut, transpune acea imagine asupra 
organizaţiei sale. Ar trebui să considerăm că este 
responsabilitatea noastră să îi ajutăm să vadă ce este mai 
bun în ei. Treptat, pe măsură ce respectul de sine crește, 
vor începe să vadă ce e mai bun și în compania lor. 


Recunoașterea valorii de sine pentru sine 

Un profesor din ciclul gimnazial din America le-a dat 
elevilor ca temă de acasă să scrie o autobiografie. Le-a mai 
spus că trebuie să includă și o afirmaţie despre punctele 
forte și aptitudinile personale. 


Folosirea valorii de sine ca 
motivator 


Doi directori din Londra au fost confruntati 
cu situaţia de a avea tot mai puţini membri în 
clubul de voluntariat. Trebuiau să facă ceva 
rapid, altfel acesta s-ar fi desființat. Au 
planificat strategia de atragere de noi membri 
și au decis să se concentreze pe a acorda 
atenţie membrilor existenți. 


lată ce au făcut. Au pus la ușa sălii de întâlniri 
o masă la care erau așezați doi dintre cei mai 


prietenoși membri ai comitetului. Apoi au 
început să salute fiecare membru care intra și 
să le ofere câte un pahar de vin. După aceasta 
i-au implicat în conversații cu alti membri. Cu 
alte cuvinte, le-au arătat că erau apreciați. 


Au trimis, de asemenea, o circulară cu câteva 
zile înainte de fiecare întâlnire, anunțând 
vorbitorul. Au înființat un grup telefonic care 
suna fiecare membru personal cu trei zile 
inainte de întâlnire, pentru a-i spune că 
așteptau cu nerăbdare să Îl vada. Remarcati 
că spuneau că „așteaptă cu nerăbdare să îl 
vadă“. E diferit de a pune presiune pe oameni 
sau de a-i face sá se simtă vinovaţi; Îi făceau 
să se simtă importanți. 


Participarea membrilor s-a intensificat 
imediat. Și au continuat să vină. Au adus 
prieteni. Numărul de membri a crescut doar 
având grijă de vechii colegi. 


La primirea acestei teme de casă, majoritatea elevilor au 
fost consternati. Nimeni nu putea spune nimic bun despre 
sine. Nu li se părea normal. În cele din urmă, un eleva 
mers la profesor, recunoscändu-si dilema. lată ce 
povestește că l-a auzit spunând pe profesor. 

„stil, Terry, problema felului în care suntem crescuţi 
este că suntem învăţaţi să fim atât de modești încât nu mai 
putem vedea valoarea pe care o avem. Nu ne ajută să ne 
îndeplinim scopul pentru care ne aflăm aici. Nu ne ajută să 
îndeplinim motivul existenţei noastre.“ 


Terry avea doar 14 ani când a avut acea experienţă, 
dar impactul a fost imens. A dezvoltat o atitudine pe care o 
folosește și azi în management. Această atitudine este: 
„Este bine să ne onorăm umanitatea si să onorám 
umanitatea altora. Este bine să onorăm organizaţia 
noastră și toate lucrurile pentru care muncim. Este bine ca 
noi toţi sá ne ajutăm unii pe alţii să învăţăm asta.“ 


Motivatie si moral 


Ce aflám despre motivatie de la oameni care au mare 
succes în a motiva? 


Trebuie sá fim pozitivi, nu negativi. Cánd suntem 
pozitivi, atragem oamenii spre noi ca un magnet. 
Când suntem pozitivi cu alti oameni, ne simţim bine 
cu privire la propria persoană. 


Trebuie să fim recunoscători. Când suntem astfel, 
proiectăm armonie, lucru rar și agreabil în 
dinamica grupului. Atrage spre noi cei mai buni 
oameni. 

Nu trebuie să subestimăm niciodată importanţa 
valorii de sine, căci fără ea nu ne putem atinge 
potenţialul. 


Fiecare dintre noi are o abilitate fenomenală. Fiecare 
dintre noi a fost înzestrat cu un talent fenomenal. Când 
vine vorba despre motivaţie, e ușor să crezi că viaţa 
noastră se poate schimba în urma dobândirii mai multor 
informaţii noi. Dar sunt suficiente numai informaţia și 
cunoașterea? 


Ne va folosi, de exemplu, să știm că oamenii au nevoie 
de cuvinte pozitive de încurajare din partea noastră, dacă 
nu le și oferim? E suficient să înțelegem că putem afecta 
respectul de sine a altora, dacă nu o facem? Nu. 
Cunoașterea fără acţiune nu creează nici o schimbare. Este 
ca și cum ai sta pe marginea unui iaz, cu acele pietricele 
purificatoare în mână, dar nu le-ai folosi. Ai puterea, dar 
nu o folosesti. Nu folosește nimănui. 


Aptitudini interpersonale în 
acţiune 


Folosește un tabel de acţiuni, asemenea celui de mai jos, 
pentru a-ți dezvolta propriile tehnici și realizări. Printre 
ideile de dezvoltare se numără următoarele: 


Examinează cuvintele pe care le folosești oral și în 
scris. Ce procent sunt negative și ce procent sunt 
pozitive? 

Te subestimezi inutil? 

Critici oameni prin comentariile, glumele sau 

întrebările tale? 

Aminteste-ti frecvent de puterea cuvintelor și a 
gândurilor tale. 

Recunostinta joacă un rol important în viata ta? 
Este valoarea ta de sine suficient de ridicată? Dacă 
nu, fă o listă cu punctele forte și încetează să te mai 
gândești la slăbiciuni. 

Completează alte puncte în funcţie de modul în care 
au legătură cu tine și cu nevoile tale. 


Creeaza-ti răspunsurile 


Din ideile de mai sus, care anume este posibil să 
producă cele mai bune rezultate pentru tine? 
La ce procent de creștere a performanţei te poti 
aștepta în mod realist? 
Cât de mult ar lua: 
- să dezvolti ideea? 
- să obtii rezultate? 
Cine ar trebui să fie implicat? 
La ce dată ar trebui să începi? 
Care este primul pas pe care ar trebui să îl faci? 


Gandeste-te bine la impactul pozitivitäti tale, al 
recunostintei si al valorii de sine, asupra ta și asupra 
oamenilor din viaţa ta. Decide astăzi ce acţiuni specifice 
vei întreprinde și notează-le într-un tabel ca acesta de mai 
Jos. 


Actiuni pe care le voi face 


Pozitivitate 


ae Fr 
men A 


Rezumat 


Astăzi am vorbit despre cei trei stâlpi ai 
aptitudinilor interpersonale referitori la 
motivaţie: pozitivitate, recunoștință si 
dezvoltarea valorii de sine. Am învăţat că 
pozitivitatea poate purifica în loc să ne 
polueze motivaţia, să o sprijine în loc să o 
distrugă. Am studiat puterea cuvintelor și 
modul în care cuvintele noastre pot avea 
efect de undă asupra noastră și asupra 
generaţiilor care urmează. 


Cu privire la recunoștință, am aflat ca 
avem puterea să vedem ce e mai bun sau 
ce e mai rau în orice situaţie, asemenea 
celor care priveau printre gratiile 
închisorii: unul vedea noroiul, celălalt 
stelele. Putem alege să vedem stelele fiind 
recunoscători pentru tot ce avem și, totuși, 
ne negăm adesea această bucurie, 
concentrându-ne, în schimb, pe jumătatea 
goală a paharului. 


Cu privire la valoarea de sine, am aflat că 
adesea am fost crescuţi să fim atât de 
modești încât să nu mai vedem adevărata 
valoare pe care o avem. 


Am învăţat că este bine să ne onorăm 
umanitatea și să onorăm umanitatea 
altora. 


În cele din urmă, am învăţat că, dacă ne 
concentrăm pe cei trei stâlpi ai 
aptitudinilor interpersonale motivationale 
— pozitivitate, recunoștință și valoare de 
sine —, permitem abilităţilor noastre 


fenomenale să acţioneze. 


Întrebări 
(răspunsuri la finalul cărţii) 


Ce ghidează perspectiva asupra vieţii pe care o au oamenii 
motivaţi? 

Pozitivitatea 

Recunostinta 

Valoarea de sine 

Toate cele de mai sus 


Ce ar trebui să faci dacă încerci să motivezi alti oameni? 
Le spui tot ce fac greșit ca sá îi scutesti de surprize 

Nu spui nimic de teamă să nu îi demotivezi 

Remarci toate lucrurile pozitive pe care le fac pentru a le 
spori încrederea 

Nimic din cele de mai sus 


Ce efect avem asupra oamenilor când alegem cuvinte 
pozitive? 

Purificăm mediul în loc să îl poluăm 

Îi sprijinim 

Îi motivăm 

Toate cele de mai sus 


Cine este posibil să aștepte ca tu să îl motivezi? 
Familia ta 

Asociaţii tal 

Membrii comunităţii tale 

Toţi cei de mai sus 


Pentru ce nu este loc atunci când ne concentrăm pe 
recunoștință? 

Negativitate 

Zvonuri 

Bârfe 

Toate cele de mai sus 


Cum trebuie să îi ajutăm pe oameni să se simtă? 
Fericiti, cât mai des posibil 


Doriţi și importanţi pentru cineva 
Provocati 
Nimic din cele de mai sus 


Ce ne facem sa fim atät de modesti incät nu ne vedem 
propria valoare? 

Societatea 

Televiziunea 

Felul in care suntem crescuţi 

Imaginea de sine 


Ce se întâmplă atunci când suntem pozitivi? 
Atragem oamenii spre noi ca un magnet 

Ne simţim bine cu privire la propria persoană 
Suntem motivaţi 

Toate cele de mai sus 


Ce avem fiecare dintre noi? 

Abilitate fenomenală 

Abilitatea de a ne motiva pe noi înșine 
Abilitatea de a-i motiva pe alţii 

Toate cele de mai sus 


Ce face cunoașterea fără acţiune? 
Dă o stare de bine 
E sănătoasă 
E semnificativă 
Nu creează nici o schimbare 


LUNI 


Inversează „gândirea 
limitativă“ 


Astăzi vom studia puterea fără limite din interiorul 
nostru: puterea minţii de a ne ajuta să atingem 
obiective. Avem în noi puterea de a schimba orice 
situaţie, atât în viaţă, cât și în cadrul organizaţiei. 


Cele trei obstacole în calea succesului și a performanţei 
înalte sunt: 


„gândirea limitativa“ 
rezistenţa 
orientarea asupra problemelor 


Vom învăţa să inversăm „gândirea limitativă“ care se 
instalează de timpuriu în viaţă și ne limitează succesul. 
Vom învăţa, de asemenea, cum să depășim rezistenţa 
fata de schimbare, transformând „gândirea temätoare“ 
în „gândire care inspiră“. 


Vom afla cum sá ne imaginăm situații ideale - posibil 
complet diferite de cele in care ne aflăm în prezent - 
pentru a examina obstacolele și a identifica modurile 
de a le depăși. Vom mai învăţa cum să „aprindem focul“ 
în ceilalţi - angajaţi sau membri ai familiei - care vor 
să obţină ceva nou și important pentru ei înșiși. 


În sfârșit, vom afla ce arată studiile despre 
negativitatea în ședințe si vom învăţa cum să o 
reducem, acordând mai mult timp soluţiilor și mai 
putin timp cauzelor problemelor. 


Puterea mintii 


Puterea minţii de a ne ajuta să ne atingem obiectivele este 
enormă. E acolo; nu trebuie decât să o folosim. Următoarea 
poveste adevărată iti va da detalii despre puterea de care 
dispunem. 

O femeie din Thailanda, aflată în vacanţă în Croaţia, 
se odihnea în mașina parcată pe marginea unei râpe 
stâncoase, în timp ce tovarășii ei erau în drumeţie. Stătea 
pe bancheta din spate când a observat că frâna de mână 
nu era trasă și s-a aplecat in faţă pentru a o trage. În acel 
moment, schimbarea centrului de greutate a împins 
mașina în fata și, în câteva secunde, aceasta s-a rostogolit 
în râpă, femeia fiind sigură că urma să moară înecată în 


marea de sub ea. 

Continuând să se rostogolească, mașina s-a tot izbit de 
stânci. Femeia și-a văzut tot filmul vieţii trecând prin fata 
ochilor, simțind că moartea era aproape. Nu părea să aibă 
scăpare. Brusc, în acest vârtej, și-a amintit de convingerea 
ei profundă că avem în noi puterea de a schimba orice 
situaţie. Se putea aplica și în acea situaţie disperată?, s-a 
întrebat ea. Și-a concentrat imediat fiecare strop de 
energie pe care o mai avea încercând să schimbe situaţia 
în care se afla. În tot acest timp, mașina a continuat să se 
rostogolească. 


Din clipa in care s-a concentrat pe schimbare, în 
mintea ei a incoltit o idee. Dacă ar putea să deschidă usa și 
să o blocheze cu piciorul pentru a rămâne deschisă, ar 
reuși să iasă din mașină când aceasta se va lovi de apă. A 
încercat și, după câteva momente, a reușit. 

A scăpat cu viaţă în mod miraculos. După opt luni de 
spitalizare, viaţa ei a revenit la normal. Este sigură că, fără 
să își fi schimbat concentrarea, hotărând că avea puterea 
să schimbe situaţia, ar fi murit. 

Gândește-te la vorbele femeii în timp ce le recitești, 
pentru că ele sunt cuvintele cheie: 


„A decis că are puterea să schimbe 
situația.“ 


Majoritatea dintre noi nu ne rostogolim către moarte 
din vârful unei stânci. Crizele cu care ne confruntăm sunt 
banale în comparaţie cu aceasta, dar puterea de a schimba 
situaţia este aceeași. 


Ce schimbări îţi dorești? 


Gândește-te pe îndelete la ce schimbări anume dorești să 
creezi. 

Femeia din Thailanda a decis asupra unei acţiuni 
diferite de cea iniţială. Și anume să deschidă ușa, în ciuda 
rezistenței imense provocate de rostogolirea mașinii, și să 
își pună piciorul drept piedică, riscând să îl piardă pentru 
a-și salva viaţa. 

În situaţiile curente de viaţă, facem adesea opusul. Ne 
dăm viaţa pentru a ne salva piciorul. Sacrificăm lucrurile 
pe care ni le dorim cu adevărat. Renuntám la comorile 
vieții si la posibilitatea de a ne găsi potenţialul real, de 
dragul de a rămâne în zona de confort. 


Inversează „gândirea 
limitativă“ 


Ce ai face daca ai ști că nu poti da gres în nimic din ceea ce 
faci? Studiile arată că „gândirea limitativă“ cu privire la 
noi înșine apare în peisaj între vârsta de 6 și 12 ani. Dacă 
întrebi copiii cu vârsta de 6 ani dacă ei cred că pot face un 
anume lucru, 90% vor răspunde da. La vârsta de 12 ani, 
numai 10% vor mai spune da. Gândește-te la asta în timp 
ce lucrezi cu oamenii. Chiar dacă tu ai toată încrederea din 
lume, ei poate nu o au. 

Iată un proces care vă poate pune, pe tine și pe alţii, in 
contact cu viziunile care au existat în viaţă, înainte de a fi 
pătate de „gândirea limitativă“ și de obstacole. 

Goleste-ti mintea pentru o clipă si imagineaza-ti un 


cadru in care zána ta cea bună iti spune că poti fi orice iti 
dorești. Orice. Iti spune sá nu te îngrijorezi cu privire la 
bani. Sá nu iti faci griji din pricina educaţiei sau a oricăror 
alte limitări. Poti fi orice iti dorești. Te îndeamnă să ai 
încredere în ea. Va face totul posibil. 

Acum imagineaza-ti că te trezești dimineaţa într-o 
versiune ideală a ta. Ce calități ai? Imagineaza-ti camera în 
care te trezești. Observă cum intră lumina. Observă 
culorile, mărimea camerei, cum este decorată. Ascultă 
sunetele dinăuntru și din afară. 

Acum privește-te cum te ridici în pat și pui picioarele 
pe podea. Ce simţi? Covor, podea de lemn, gresie sau 
altceva? Priveste-te cum te ridici în picioare și te Indrepti 
spre dulap, știind că atunci când îl deschizi vei vedea toate 
hainele pe care ti le dorești cu adevărat în viaţa ta 
perfectă, ideală. Acum deschide-l. Ce vezi? Cum te simţi cu 
privire la propria persoană? 

Imagineaza-ti că este o zi lucrătoare și că te pregátesti 
să faci exact genul de muncă pe care ţi-l dorești. Alegi 
hainele pentru serviciu și te pregătești să pleci. Când ieși 
din casă, te uiţi în jurul tău. Unde ești? Ești la ţară sau în 
oraș? Vezi copaci? Vezi străzi, râuri, izvoare sau altceva? 
Nu uita că poti fi orice iti dorești. 

Acum privește-te cum mergi la muncă și, ajungând 
acolo, gandeste-te la oamenii ideali cu care alegi să lucrezi. 
Cum sunt personalităţile lor? Ce fac ei? Imagineaza-ti că 


ajungi la serviciu și te privești pregătindu-te pentru ziua 
de lucru. Gândește-te la ziua ta și la ce faci pentru 
multumirea ideală la locul de muncă. 

Acum imagineaza-ti seara, asa cum vrei să fie. Unde 
mergi? Cu cine ești? Este o seară liniștită? Ești cu prietenii? 
Te relaxezi? Priveste-ti viata asa cum ti-ar plăcea cu 
adevărat să fie. 

A doua zi te trezești să descoperi că este prima zi a 
vacanței ideale. Imagineaza-ti bucuria. Unde mergi? 
Gândește-te la cel mai idilic mod de a-ţi petrece timpul, 
fără limitări de nici un fel. 


Viziunea ta ar putea fi posibilă 


Întoarce-te în prezent și notează viziunile principale pe 
care le ai într-un tabel precum cel de mai jos. Ce calităţi ai: 
Cum te simţi cu privire la propria persoană? Cum arăta 
casa ta? Care era ocupaţia ideală? Unde ai mers în 
vacanţă? 

Acum alege douá aspecte ale viziunii tale pe care ai putea 
tinde sá le indeplinesti în decurs de trei, până la cinci ani. 
Alege unul din viaţa profesională și unul din cea 
personală. Notează-le într-un tabel precum cel de mai jos. 
Gândește-te la trei obstacole probabile care iti stau în cale 


și la acţiunile pe care le poţi întreprinde pentru a le depăși. 
Vezi ce obţii. S-ar putea să fie mai ușor decât crezi. 


| Aspiratie profesională | Aspiratie personală 

Actiuni pentru 
a depási obstacolele 


Gândește-te mereu la aceste aspecte si vei avea mari șanse 
de a le îndeplini. 


Poţi să o faci 


Într-o înregistrare a unui interviu cu Janet Lim, pe care l- 
am redat în Secrets of the World's Top Sales Performers 
(Secretele celor mai buni vânzători din lume), am întrebat- 
o ce sfat ar da unui manager sau unui părinte care dorește 
să inspire pe cineva să își atingă cel mai înalt potenţial. S-a 
gândit o clipă, apoi a răspuns. 

„Ar trebui să le spui Poţi să o faci, poţi să o faci, poţi să 
o faci!“ A adăugat că s-ar putea să fie nevoie să repet acest 
lucru de șase sau șapte ori. Nu contează dacă persoana 
respectivă se confruntă cu un loc de muncă nou, un obicei 
nou pe care vrea să îl deprindă, sau chiar cu tema pentru 
acasă la matematică. Era sigură că primul pas către succes 
este convingerea că poate reuși. 

Și, totuși, pentru a ne depăși zona de confort, de obicei 
trebuie să ne transmitem mesajul „poţi să o faci“ nouă 
înșine. 

Transmite-ti mesajul 


Sá luăm exemplul unui tânăr, Tony, care mi-a spus că 
vrea să fie producător de film. Avusese mare succes la 
cursurile de cinematografie, dar, când le-a spus părinţilor 
despre succesul lui, aceștia l-au întrebat, ducând vestea în 
derizoriu: „Ce drăguţ, Tony. Ce notă ai luat?“ Mai mult 
decât atât, când i-a spus vărului său, reacţia acestuia a fost: 
„Cine, tu? Producător de film?“ Părinţii voiau ca el să 
devină instalator. Deși bine intenţionaţi, nu-i sprijineau 
viziunea și talentul în viaţă. 


Y 


AN 


Dacă vrem să ne schimbăm modelele pentru a 
conduce spre un mai mare succes, trebuie să 
transmitem mesajul „poti sá o faci“ - nouă si 
altora — și nu o dată, ci des! 


Pune capăt rezistentei 


Când noi înșine batem pasul pe loc, trebuie să analizăm de 
ce o facem. 


Teamă contra inspiraţie 


Într-un seminar despre motivaţie pe care l-am ţinut recent 
la Londra, le-am spus participanţilor să observe diferența 
dintre teamă și inspiraţie. Una ne tine pe loc, cealaltă ne 
face să mergem înainte. De exemplu, o participantă a spus 
că se teme să vorbească în ședințe cu multe persoane. Am 
întrebat-o de ce anume îi e teamă. Răspunsul ei a fost: „Ar 
putea crede că sunt naivă“. I-am arătat că „pe de altă parte, 
o femeie mai tânără te-ar putea privi ca pe un model de 
viata, sau poate în camera se află un director important 
care și-ar putea spune O vreau în echipa noastră. Nu e și 
asta o posibilitate? Nu te-ai simţi si tu mai bine cu privire 
la propria persoană?“ „Ba da“, a răspuns ea. Am văzut cum 
analiza mea i-a oferit o nouă perspectivă și infinit mai 
mult curaj. 


Analiză pentru schimbare 


Gândire temătoare: Ar putea crede că sunt 
nalv. 


Gandire care inspiră: Poate inspir o persoană 
mai tânără, sau un coleg má va admira 
pentru curajul și convingerea mea. În plus, 
știu că má voi simţi bine cu privire la propria- 
mi persoană când o voi face. 


Cu cât exersăm mai mult extinderea zonei de confort într- 
un domeniu al vieţii, cu atât este mai ușor să o extindem și 
în alte domenii. Rezervá-ti o clipă acum pentru a întreba 
din nou. Ce ai face în viaţă dacă ai ști că nu poţi da greș în 
nimic din ceea ce faci? 


Acţiuni 
Ce ti-ar plăcea cu . > | Acțiune necesară 

Aplicarea ideii in 
management 


Iată cum stau lucrurile in management. Studiile au dovedit 
că timpul petrecut în ședințe se împarte astfel: 80% 
discutând probleme și cauze ale problemelor și doar 20% 
discutând posibile soluţii. Când cercetătorii au analizat 
mai îndeaproape, au descoperit lucruri si mai 
deconcertante, după cum arată tabelul următor. 


Timp petrecut în ședințe 


Când managerii devin conștienți de acest lucru, se arată, 
de obicei, ingroziti și recunosc imediat nevoia de 
schimbare. Înarmaţi cu această informatie, se întorc către 
colegii lor, le aduc la cunoștință statisticile și dau o noua 
atenţie agendelor pentru ședințe. Încearcă să inverseze 
timpul petrecut în ședințe, astfel încât doar 20% din timp 
să fie folosit pentru a discuta despre probleme și cauzele 
lor și restul de 80% să fie dedicat găsirii de soluţii. 

Managerii își dau seama că, deși nu putem ignora o 
problemă, aceasta nu ar trebui să ne consume. Trebuie să 
învăţăm ce putem din problemă și apoi sá ne concentrăm 
majoritatea timpului, a energiei și a resurselor mentale 
asupra soluţiei. În scurt timp, concentrarea asupra 
soluţiilor în locul problemelor devine un obicei. Gândește- 
te la domenii din viaţa ta sau din afacerea ta în care 
concentrarea asupra problemelor blochează calea către 
soluții. 


Corporaţia nu este altceva decât un grup de 
indivizi. Fiecare aduce cu sine propria forță, dar 
și propria „gândire limitativă“. E datoria noastră 
de manageri să schimbăm asta. 


Gândește-te acum la domenii problematice cu care te 
confrunti. Sau cu care te-ai confruntat o vreme. Ce acţiuni 
poţi întreprinde pentru a trece la găsirea de soluții? 
Gândește-te la următoarele: 


Pași către un leadership bazat pe 
soluţii 

1 Fă-le cunoscute oamenilor statisticile de 
mai sus. 

2 Angajează-te să petreci mai mult timp în 
ședințe pentru a găsi soluții. 

3 Examineaza obstacolele logice. 

4 Examinează obstacolele fiziologice. 

5 Vizualizează care ar fi soluţia dacă nu ar 
exista limitări, apoi vezi ce soluții pot fi 
implementate. 

6 Nu lăsa discuţiile să devieze de la solutii. 

7 Acorda-ti câteva clipe pentru a enumera trei 
acţiuni pe care le vei întreprinde în ședințele 
viitoare. 


Această orientare în sens invers către 
posibilităţi și soluţii poate fi aplicată 
procesului decizional atât în afaceri, cât și în 
viaţa personală. 


Pentru a fi puternic motivati, trebuie să avem 
convingerea că nu există nici un obstacol care nu 
poate fi depășit cu flexibilitate, creativitate și 
hotărâre. 


Aptitudini interpersonale in 
acţiune 


Folosește un tabel de acţiuni asemenea celui de mai jos, 
pentru a-ţi dezvolta propriile tehnici și realizări. Printre 
ideile de dezvoltare se numără următoarele: 


Decide ce zone ale gândirii limitative te împiedică 
să îți atingi obiectivele. 

Unde ai lucra, ce ai face și unde te-ar purta viaţa 
dacă ai putea fi orice iti dorești? 

Gändeste-te cât timp a trecut de când „te-ai dat 
peste cap“ pentru ceva ce dorești cu adevărat. 
Analizează gândirea limitativă în timpul sedintelor. 
Decide ce poti face și ce vei face pentru a o schimba. 

Completează alte puncte în funcţie de cum au 
legătură cu tine sau cu organizaţia ta, potrivit 
nevoilor tale. 


Creeaza-ti răspunsurile 


Din ideile de mai sus, care este posibil să iti aducă 
cele mai bune rezultate? 

La ce procent de creșterea a performanţei te poți 
aștepta în mod realist? 

Cât de mult ar lua: 

- să dezvolti ideea 

- să obţii rezultate 

Cine ar trebui să fie implicat? 


La ce dată ar trebui să începi? 
Care este primul pas pe care ar trebui să îl faci? 


Acţiuni pe care le voi face 


Rezumat 


Astăzi am studiat „gândirea limitativa“ si 
puterea de schimbare pe care o au 
oamenii. 


Poate iti dorești sá inversezi „gândirea 
limitativă“. Poate ai un copil, un partener 
de viaţă sau un angajat pe care vrei să îl 
motivezi. Poate vrei să elimini rezistenţa 
în organizaţia ta sau să faci ședințele de 
management mai scurte și mai eficiente. 
Sau poate vrei să schimbi o organizaţie de 
la orientarea asupra problemelor la 
orientarea asupra soluţiilor. 


Odată ce începi să folosești metodele și 
aptitudinile pe care le-am studiat astăzi și 
continui activităţile practice, vei afla că 
toate aceste lucruri nu sunt doar posibile, 
ci și foarte probabil a fi realizate într-un 
timp scurt. 


Mâine vei adăuga cunoștințe noi 
aptitudinilor tale interpersonale, studiind 
cum poţi spori încrederea și respectul de 
sine, în tine și în alții. 


Întrebări 
(răspunsuri la finalul cărţii) 


Cât de importantă este mintea în a ajuta oamenii să își 
atingă obiectivul? 

Are uz limitat 

Este extrem de puternică 

E inutilă 

Nimic din cele de mai sus 


De ce ne sacrificăm adesea adevăratul potenţial? 
Din motive întemeiate 

Pentru a le face pe plac părinţilor 

Pentru a rămâne în zona de confort 

Pentru a ne ușura conștiința 


Dacă întrebi copiii în vârstă de 6 ani dacă cred că pot face 
ceva, 90% spun da. Ce procent spune da la vârsta de 12 
ani? 

40% 

20% 

10% 

5% 


Ce ar trebui să faci cu viziunile către care tintesti în viata 
personală și în cea profesională? 

Să le notezi și apoi să uiţi de ele 

Sá le notezi si să le tii minte 

Să te gândești la obstacole probabile și la acţiuni pentru a le 
depăși 

Să spui tuturor și să ceri sprijin 


Pentru a-i convinge pe alții că pot realiza ceva, ce s-ar 
putea să fii nevoit sá le repeti? 

Să nu își facă griji 

Că o pot face 

Să fie curajoși 

Să fie puternici și să nu renunţe 


Ce îi face adesea pe oameni să bată pasul pe loc? 
Teama 

Inspirația 

Panica 

Obiceiul 


Studiile arată că timpul în ședințe tinde să se concentreze 
asupra problemelor și a cauzelor acestora și doar cât la 
sută asupra posibilelor soluţii? 

10% 

20% 

40% 

80% 


Pentru un mod mai bun de a obţine rezultate, pe ce ar 
trebui sá ne concentrăm mai mult timp? 

Probleme 

Cauzele problemelor 

Soluţii posibile și cele mai bune soluţii 

Nimic din cele de mai sus 


Ce acţiuni poţi face pentru a te gândi la soluţii? 
Adu la cunoștința oamenilor statistica 80/20 
Angajează-te să petreci mai mult timp în ședințe asupra 
soluțiilor 
Nu lăsa discuţiile să devieze de la soluţii 
Toate cele de mai sus 


Unde poate fi aplicată, in procesul decizional, 
„abordarea posibilităţi și soluţii“? 
Atât în afaceri, cât și în viaţa personală 
Numai în viaţa profesională 
Numai in viata personală 
Nimic din cele de mai sus 


MARŢI 


Sporește respectul de sine și 
încrederea 


Ţi-ai dorit vreodată să crești brusc nivelul de 
performanţă al cuiva sau chiar al tău? În afaceri și în 
viaţa personală avem nevoie adesea să dezvoltăm 
rapid potenţialul oamenilor. Avem nevoie să le 
descoperim aptitudinile transferabile. Putem face acest 
lucru sporindu-le nivelul de respect de sine si de 
incredere, dacá stim cum. 


Pentru a aborda aceste probleme, am elaborat ,metoda 
carnetelului“ de consolidare a încrederii. Procesul s-a 
dovedit eficient în cazul câtorva sute de oameni din 
întreaga lume - poate chiar mii, dacă punem la 
socoteală cititorii acestei cărți. 


Astăzi vei învăţa ce presupune acest proces și vei fi 
provocat să îl încerci. După două săptămâni, vei vedea 
singur rezultatele. 


Poţi folosi metoda carnetelului în ceea ce te privește, 
cât și în ceea ce îi privește pe ceilalţi. Poate fi folosită 
ca instrument de aptitudini interpersonale în 
următoarele domenii: 


respectul de sine 
clădirea încrederii angajaţilor 
identificarea părții pozitive a vieţii. 


Metoda carnetelului 


Procesul în sine este extrem de simplu și, cu toate acestea, 
are un impact puternic. Nu lăsa simplitatea lui să te 
păcălească. A ajutat o femeie în vârstă de 70 de ani să 
îndrăgească din nou viaţa, un absolvent de facultate să 
dobândească încredere la primul său loc de muncă și l-am 
folosit eu însămi, dar și alţii, pentru a ne ridica moralul. 
Pentru a parcurge acest proces, vei avea nevoie de: 


un carnetel dedicat acestui exercițiu, care sá încapă 
în buzunar sau în geantă 

cinci minute pe zi, în fiecare zi, timp de două 
săptămâni, ideal la sfârșitul zilei de muncă 


Exercitiul carnetelului 


Metoda carnetelului s-a náscut dupá ce un 
tânăr proaspăt ieșit din facultate mi s-a 
adresat pentru o slujbă pe timpul verii. S-a 
dovedit a fi un angajat de încredere și 
inteligent, dar nivelul său de performanţă era 
scăzut — lucru de înţeles, căci e dificil să 
transferi aptitudinile din facultate în lumea 
trainingului și a consultantei. Probabil s-a 
simţit ca un pește pe uscat. 


Trebuia să îi sporesc rapid nivelul de 
încredere și să il fac să se simtă în largul lui 
pentru a discuta cu directorii care ne erau 
clienți. Lucrul cel mai important, trebuia sa îl 
transform Într-un membru productiv al 
echipei mele. I-am cumpărat un carnetel 
dictando, în care să își noteze observaţiile 
pentru exerciţiu - de aici și numele metodei. 


Este posibil să începi să vezi rezultatele chiar din cea de-a 
treia zi, iar efectul a două săptămâni întregi are un impact 
pozitiv vreme de ani de zile. 


Încearcă chiar acum și vezi rezultatele, după care te 
vei afla în poziţia de a „vinde“ ideea altor oameni. Porneste 
procesul după cum urmează. 


La finalul unei zile de muncă, așază-te și gândește- 
te la întâmplările zilei. 

Identifică două întâmplări care ti-au plăcut sau care 
ti-au dat satisfacţie si noteazá-le. 


Metoda carnetelului pentru 
imbunatátirea respectului de 
sine 


După ce notezi cele două întâmplări ale zilei, pune-ti 
următoarea întrebare: „Ce calitate de-a mea mi-a permis să 
mă bucur sau să obţin satisfacţie din aceste întâmplări?“ 

Notează acea calitate în josul paginii. Alege un cuvânt 
care ti se pare potrivit. Poate fi perseverenţă, grijă fata de 
oameni, creativitate, apetit pentru provocări, sensibilitate, 
aptitudini de comunicare, curiozitate și așa mai departe. 
Acum închide carnetelul. Ai terminat pe ziua de azi. 

Mâine, în același moment al zilei, recapitulează 
evenimentele zile și alege alte două întâmplări de care te- 
ai bucurat sau care ti-au dat satisfacţie. Notează-le și 
decide ce calitate ţi-a permis sá te bucuri de ele. Calitatea 
poate fi aceeași sau poate fi una diferită de cea din ziua 
precedentă. 


Caută tendinţe 

În ziua a treia, vei avea șase întâmplări și calităţi 
și vei începe să vezi cum se conturează o 
tendinţă. 


„Pune-ti viitorul în mâini bune - în 
mâinile tale.“ 
Anonim 


Progresul respectului de sine 


Caută factori comuni în lucrurile de care te-ai bucurat sau 
care ti-au dat satisfacţie. Ţi-a plăcut să stai de vorbă cu 
oamenii? Dacă da, ce anume ţi-a plăcut? A fost negocierea? 
l-ai ajutat să găsească soluţii? Spiritul de camaraderie și 
sentimentul de echipă? 

La sfârșitul celor două săptămâni, vei înțelege clar 
care sunt punctele tale forte si ce iti place. Vei avea o 
imagine noua și pozitivă despre tine însuţi. Aceste 
informaţii vor avea un impact profund asupra respectului 
de tine însuți. 


Studiu de caz 

Karen avea 30 de ani și voia să meargă la interviu pentru o 
slujbă importantă care să ducă la o carieră în 
management, după câţiva ani în care își crescuse copiii și 
nu lucrase deloc. Respectul de sine era mult mai scăzut 
decât i-ar fi plăcut să fie. 


Îi era frică să telefoneze posibililor angajatori și 
agenţiilor de plasare a forţei de muncă. A folosit metoda 
carnetelului pentru că a simțit nevoia să își sporească 
respectul de sine și pentru a se convinge de valoarea ei de 


piaţă înainte de a putea convinge pe altcineva. 
Iată însemnările sale. Ce tendinţă observi? 


Evenimente | 1 Am citit o 

dátátoare carte de 

de bucurie / | psihologie si 

satisfacție |[|amonouá 
idee pe care sá 
O 
implementez. 
2 Mia plácut 
conversatia 
telefonicá 
avutá cu 
tâmplarul, 
despre 
modificări 
aduse 
dulapurilor. 


1 Sunt bună la 
concentrarea 
pe 
implementare. 
2 Sunt bună la 
elaborarea de 
soluții. 


Calitáti 
legate de 
cele de mai 


sus 


1 Mi-a plácut sá 
vorbesc cu 
participantul cel 
nou la cursul de 
educatie pentru 
adulti. 

2 Am obtinut 
satisfactie din 
reorganizarea 
programului de dus 
cu masina, realizat 
de trei părinți, cu 
cooperare din 
partea tuturor. 


1 Mi-am dat seama 
că eu am iniţiat 
întâlnirea și 
conversaţia. 

2 Munca împreună 
cu oamenii pentru a 
găsi soluţii. 


1 O mare satisfacţie 
în urma discursului 
ţinut în ședința de 
comitet pentru a 
readuce 
conversațiile 
asupra subiectului 
principal. 

2 Mi-a plăcut să 
organizez 
întâlnirea 
vorbitorilor de 
germană. 


1 Abilitatea de a 
vedea scopul 
principal. 
Abilitatea de a-i 
conduce pe alţii. 

2 Abilitatea de a 
conduce oameni și 
de a initia 
evenimente. 


După numai trei zile, a avut dovezi clare că era bună în 
ceea ce privește implementarea ideilor, organizarea de 
evenimente, clarificarea scopului și conducerea oamenilor. 
Toate acestea sunt aptitudini de management perfecte. 

După 14 zile, dovezile au devenit și mai clare și a 
obținut suficient respect de sine pentru a aborda posibilii 
angajatori și agenţiile. A spus că a avut mai mult respect de 
sine ca oricând. 


Metoda carnetelului pentru 


consolidarea încrederii 


Să studiem acum modul în care putem să folosim procesul 
în cazul angajaţilor. Situaţia ta poate fi similară celei cu 
care m-am confruntat când am angajat absolventul de 
facultate de care vorbeam mai devreme. A fost prima sa 
slujbă serioasă. După o săptămână, am observat că 
încrederea lui nu era atât de puternică pe cât trebuia 
pentru a vorbi la telefon cu directorii. 

Nu aveam timp să aștept ca el să „se deprindă cu 
slujba“: aveam nevoie să facă un pas uriaș. Voiam să își 
transfere aptitudinile din facultate la locul de muncă fără 
întârziere. lată cum am făcut, rezervând cinci minute pe zi 
metodei carnetelului pentru consolidarea încrederii. 


Lasa-1 să își remarce singuri 
punctele forte 


Mai întâi, am explicat procesul, spunând că scopul era 
acela ca el să își descopere punctele forte. Apoi i-am 
explicat exact cum să recapituleze ziua și să aleagă două 
lucruri care i-au plăcut sau din care a obţinut satisfacţie. 
Am accentuat faptul că aceste două lucruri trebuiau să fie 
ceva ce el pretuia, nu ceva ce credea că aș fi prețuit eu. 
Câteva minute mai târziu, am recapitulat lista 
împreună cu el. A fost important pentru că eu căutam 


evenimente și calităţi care să dovedească faptul că John se 
pricepea să vorbească la telefon cu directori importanți, 
adică exact ce aveam nevoie de la el. 

lată cum a progresat. John mi-a arătat următoarele. 


Mi-a plăcut să găsesc potenţiali clienţi 


Evenimente dătătoare de în lista Camerei de Comerţ. 
bucurie / satisfacţie M-am simţi bine să fiu în ședință cu 
domnul Barrett. 


În prima zi, l-am ajutat să identifice calităţile 
corespunzătoare: „Interesant - să identifici potenţialii 
clienţi. Ce ţi-a plăcut la asta?“ 

John a răspuns: „Mi-a plăcut să încerc să Imi dau 
seama care dintre ei ar avea nevoie de serviciile noastre. 
Am studiat din ce industrie fac parte și detalii legate de 
compania lor.“ 

„Ce Iti spune asta despre tine?“, am întrebat eu. 

„Hm, presupun că îmi place să găsesc dovezi.“ 

„Da, sunt de acord. Și asta e o calitate importantă când 
ai de-a face cu directori importanţi. Vor aprecia asta la tine 
când vei lucra cu ei.“ 

John a mai scris: „Sunt bun la găsirea de dovezi“ ca 
primă calitate. 


Lasă-i să noteze 


Lăsând angajatul să noteze calităţile, îl vei ajuta să le 
reitereze, sporindu-și astfel încrederea. El trebuie să își 
clădească rapid încrederea, nu tu. 

„Să ne uităm acum la punctul doi“, am spus eu. „Ce ti- 
a plăcut la ședința cu domnul Barrett?“ 

„Presupun că mi-a plăcut să încerc să îmi dau seama 
de ce se afla aici și ce spera să obţină“, a răspuns John. 

„Ah“, am exclamat eu. „Asta este foarte important. Îmi 
pare bine că vezi asta la tine. Imagineazä-ti cât de fericiţi 
vor fi acei directori să stea de vorbă cu tine, având în 


vedere că încerci să îţi dai seama de ce anume au nevoie. 
Acest lucru le este de mare ajutor. Ce altceva ar mai putea 
dori?“ 

Putin mai târziu, John mi-a spus că a plecat de la 
birou în acea seară atât de fericit, încât nu a putut dormi. 

Entuziasmul său a atins cote maxime a doua zi. S-a 
gândit că, fiind sefa lui, dacă aveam încredere în el, 
trebuia să aibă și el însuși. La urma urmelor, eu știam mai 
bine. După trei sau patru zile de exerciţii, nimic nu-i mai 
stătea în cale. A fost nevoie să-i dau vreo două telefoane să 
îl temperez. (Tânărul a ajuns director de companie și, în 
cele din urmă, și-a deschis propria afacere.) 


Alege punctul forte corect 


Bineînţeles că, în cazul unui angajat, vei alege să îi clădești 
încrederea într-un domeniu de care departamentul tău are 
nevoie. Dar nu trebuie să fii prea egoist în această privință 
pentru că domeniul de încredere cu care alegi să lucrezi se 
va extinde către alte domenii din viata personală si 
profesională a angajatului. Tu vei obţine o mai mare 
performanţă; angajatul își va continua dezvoltarea de sine 
și va fi mulțumit de viaţă. 
Când folosești acest proces: 


tu câștigi 
angajatul câștigă 
organizaţia câștigă. 


Descoperind partea pozitivă a 
vietil 
O clienta de-a mea, persoana dinamica, a participat la 
seminarul meu despre consolidarea încrederii și a decis să 
îl aplice pentru a privi viata in mod pozitiv. 

O știam drept persoană pozitivă și m-am întrebat 
sincer dacă procesul o putea ajuta, căci nu vedeam prea 
mult loc pentru îmbunătățiri. 


După câteva zile, m-a sunat să îmi spună că a fost 
uimită de descoperirile pe care le-a făcut. În prima zi a 
petrecut 20 de minute să recapituleze ziua. Nu putea găsi 
nimic pozitiv, nimic care să o bucure sau să îi dea 
satisfacție. Ziua, asa cum o vedea ea, fusese plină de 
probleme care trebuiau rezolvate și de supărări care 
trebuiau depășite. Timp de 20 de minute, a tot căutat și nu 
a găsit nimic — absolut nimic. Era gata să renunţe. 

Brusc i-a venit altceva în minte — o scrisoare pe care o 
primise de la un prieten drag din străinătate, în care își 
amintea de timpul petrecut recent împreună. Și-a amintit 
că, citind scrisoarea, fusese plină de recunoștință pentru 
bucuria oferită de viaţă și prietenie. Apoi și-a adus aminte 
de un alt eveniment pozitiv și apoi de altul. 

S-a întrebat cum au putut punctele negative ale zilei 
să 11 blocheze timp de 20 de minute amintirile despre 
punctele pozitive ale zilei. Părea imposibil. Această 
realizare i-a sporit hotărârea de a se ţine de proces. 


Seara următoare a raportat că factorii negativi au 
predominat din nou, dar nu la fel de mult timp. Din nou, a 
fost uimită cum se putea impotmoli mintea cu 
încăpățânare în aspectele negative cand, de fapt, existau 
atâtea aspecte bune. Totuși, înlăturându-le pe acestea, 
mintea ne lasă într-o spirală mentală negativă. 


Antrenează mușchii minţii 


A continuat procesul a treia zi și a descoperit că putea să 
își aducă aminte mult mai ușor de evenimentele pozitive. 
A decis că procesul amintirilor pozitive în creier este 
analogul mușchilor din trup care au nevoie de 
antrenament. Fără a fi folosiţi, slábesc și devin ineficienti. 

Am primit feedback de la multi alti participanţi la 
seminare si de la cititori cu vârste cuprinse între 17 si 70 
de ani, confirmând eficacitatea procesului. Încă îl mai 
folosesc eu însămi, din când în când, dacă mă simt 
demoralizată sau dacă vreau să îmi sporesc entuziasmul 
fata de activitatea cotidiană. 

Concluzia e următoarea: dacă o persoană deja 
pozitivă beneficiază de pe urma acestui proces, 
imagineazä-ti ce beneficii ne așteaptă pe noi, restul. 


Unde se aplică 


Decide astăzi cu cine vei folosi acest proces de motivaţie. Îl 
vei folosi cu tine sau cu alţii? Gändeste-te si la rezultatul 
dorit: respect de sine, clădirea încrederii, găsirea părții 
pozitive a vieții. 


Aplicare 


Cine wal 


Nu uita ca porti in tine puterea de a influența 
lumea din jurul tău. 


Aptitudini interpersonale în 
acţiune 


Folosește un tabel de acţiuni precum cel de mai jos pentru 
a-ţi dezvolta propriile tehnici și realizări. Printre ideile de 
dezvoltare se numără următoarele: 


Cládeste-ti respectul de sine cu această metodă. 
Sporește încrederea angajaților. 

Ridicá-ti moralul. 

Caută tendinţe în punctele forte. 

Încurajează angajaţii să își remarce punctele forte 
cu această metodă. 

Completeazá alte puncte în funcţie de cum au 
legătură cu tine, potrivit nevoilor tale. 


Creeaza-ti răspunsurile 


Din ideile de mai sus, care este posibil să aducă cele 
mai bune rezultate în cazul tău? 

La ce procent de creșterea a performanţei te poţi 
aștepta în mod realist? 

Cât de mult ar lua: 

- să dezvolti ideea? 

- să obţii rezultate? 

Cine ar trebui să fie implicat? 

La ce dată ar trebui să începi? 

Care este primul pas pe care ar trebui să il faci? 


Acţiuni pe care le voi face 


Să-mi sporesc respectul de sine 


Să clădesc încrederea 
angajaţilor 


Să găsesc partea pozitivă a vieţii 


Rezumat 


Astăzi ai învăţat o metodă ușoară și 
incredibil de rapidă pentru a clădi 
increderea și respectul de sine în tine și în 
alții. Este utilă si pentru a crește nivelul de 
performanţă al angajaţilor tineri sau mai 
putin încrezători, pentru a putea obţine 
rezultate mai bune. 


Procesul pentru angajaţi presupune 
notarea a două întâmplări în fiecare zi, 
timp de două săptămâni, întâmplări care 
să le fi plăcut sau care să le fi dat 
satisfacţie. După doar câteva zile de notat 
câte două evenimente, atât tu, cât și 
angajatul veţi observa cum se dezvoltă un 
model. Vei vedea arii de interes și puncte 
forte care, altfel, ti-ar fi luat luni de zile sá 
le descoperi și care uneori trec 
neobservate o viaţă întreagă. 


Acest lucru iti va permite tie, ca angajator, 
să capitalizezi acele aptitudini și să ai un 
angajat fericit, productiv și loial. Același 

proces este folosit și pentru propria 
persoană. 


Respectivul proces este extrem de eficient 
și pentru a ajuta oamenii să descopere 
partea pozitivă a vieţii, ridicându-le 
moralul și entuziasmul pentru viata. Îl 
recomand, de asemenea, cu tărie pentru a- 
ti descoperi potenţialul. Adesea avem 
aptitudini, talente și interese 
nedescoperite. 


Cu acest proces le vei recunoaște cu 


siguranţă și — cine știe — poate că tise va 
deschide o nouă cale în viaţă! 


Întrebări 
(răspunsuri la finalul cărţii) 


Pentru ce poate fi folosit procesul de consolidare a 
încrederii? 

Creșterea respectului de sine 

Consolidarea încrederii angajaţilor 

Găsirea părții pozitive a vieţii 

Toate cele de mai sus 


Cât timp necesită procesul de consolidare a încrederii? 
Cinci minute pe zi timp de două săptămâni 

Cinci minute pe zi timp de două luni 

Zece minute pe zi timp de o săptămână 

Cincisprezece minute pe zi 


După cat timp poţi începe sa vezi rezultatele acestui 
proces? 

Din prima zi 

Din a treia zi 

Din a șaptea zi 

Din a zecea zi 


Care sunt cele două lucruri pe care va trebui să le găsești 
în fiecare zi pentru a folosi acest proces? 

Lucruri pe care le-ai făcut bine 

Lucruri terminate la timp 

Lucruri care ti-au plăcut sau ti-au dat satisfacţie 

Lucruri la care ai excelat și care au atras atenţia șefului 


După ce notezi cele două întâmplări ale zilei, ce întrebare 
trebuie să-ți pui? 

De ce mi-a plăcut și de ce mi-a oferit satisfacţie? 

Ce ar aprecia cel mai mult șeful meu la asta? 

Cu cine pot vorbi despre asta pentru a mă motiva? 

Ce calitate posed care îmi permite să mă bucur sau să obţin 


satisfacţie din aceasta? 


În a treia zi a acestui proces, câte întâmplări și calităţi vei 


avea drept indicatori ai punctelor tale forte? 
Trei 

Șase 

Nouă 

Douăsprezece 


Folosind acest proces în ceea ce îi privește pe angajaţi, 
când ar trebui să petreci cinci minute cu ei? 

Dimineaţa 

La prânz 

La sfârșitul zilei de muncă 

Nimic din cele de mai sus 


Care este scopul folosirii acestui proces asupra 
angajaţilor? 
Ca să își descopere punctele forte 
Ca departamentul de resurse umane să le descopere punctele 
forte 
Ca familiile lor să le descopere punctele forte 
Nimic din cele de mai sus 


Care este cea mai bună metodă de a obține rezultate rapid 
prin acest proces? 

Lasă angajatul să își noteze singur calităţile zilnic 

Scrie-le tu pentru el zilnic 

Lasă-l să facă asta acasă săptămânal 

Lasă-l să o facă atunci când vrea 


Ce trebuie să tii minte când folosești acest proces pentru 
a găsi partea pozitivă a vieţii? 

În unele zile nu există întâmplări pozitive 

Ai nevoie de o memorie bună pentru a urma acest proces 

În primele două zile s-ar putea să fie dificil să îţi aduci aminte 
întâmplările pozitive ale zilei 

Nimic din cele de mai sus 


MIERCURI 


Sprijină punctele forte — 
elimină slăbiciunile 


Câţi profesori sau manageri ai avut care să te fi motivat 
cu adevărat, care te-au încurajat sau ti-au arătat latura 
ta pozitivă? Poate unul sau doi. Puţini oameni știu cum 
să îi facă pe alţii să își vadă părţile bune. Cei care știu 
vor fi întotdeauna urmaţi de ceilalți pentru ca este o 
calitate atât de rară și de pretuitá - bazată în totalitate 
pe aptitudinea de a acorda sprijin. 


Azi vei învăţa cum să stăpânești această aptitudine în 
trei pași ușori. Lucrând cu mii de participanţi la 
seminare din întreaga lume, am elaborat un proces în 
trei parti de sprijinire a punctelor forte si de eliminare 
a slăbiciunilor, eficace pentru orice cultură, orice grup 
de vârstă și orice domeniu. Îl poţi folosi în numeroase 
contexte pentru a aduna roade semnificative. 


Cele trei parti ale procesului sunt următoarele: 


Spune-i celeilalte persoane ce a făcut corect. 
Spune-i cum te-a ajutat acţiunea respectivă. 
Exprimá-ti aprecierea. 


Azi vei vedea cum poți folosi procesul în afaceri si în 
viata cotidiană pentru a respinge negativitatea și a-ţi 
spori eficacitatea în relaţie cu angajaţii, voluntarii, 
șeful, prietenii și membrii familiei. 


Procesul de afirmare pozitivă 


În paginile care urmează, vei găsi exemple de aplicare a 
procesului în șase situaţii diferite. Folosește-le drept 
inspirație pentru propriii oameni. Fără îndoială, te vei 
gândi la oameni și situații pe măsură ce le citești. Notează 
numele și ideile pentru a le putea implementa de îndată. 

Sunt șanse ca recompensa personală de a practica 
afirmarea pozitivă să fie mai mare decât iti imaginezi. 

Odată ce începi, iti vei dori sá o folosești în orice 
situaţie. 

Cei patru pași de aplicare a procesului sunt următorii: 


Alege câțiva oameni de la firmă sau din viata 
personală pe care vrei să îi motivezi. 

Scrie o afirmaţie pozitivă pentru fiecare, din 
paginile care urmează. 

Testează procesul spontan cu cei din jurul tău, care 
nu sunt pe listă, pentru a-ți consolida experienţa — 
copiii, bona, câinele, poștașul. 

Sună două persoane din lista ta și spune-le 
afirmaţia pozitivă. Reacţia pe care o vei obține va fi 
atât de puternică pentru tine, încât vei continua fără 
ezitare. 


Procesul în trei părţi 


1 Spune-i celeilalte persoane exact ce anume 
a făcut corect. 

2 Spune-i cum te-a ajutat pe tine sau 
compania acţiunea respectivă. 

3 Exprima-ti aprecierea sinceră. 

Poti inversa ordinea punctelor 2 și 3, în 
funcţie de situaţie. Îi poţi mulţumi și apoi să ii 
spui cum te-a ajutat, sau invers. 


Pe lângă creșterea motivatiei, acest proces conduce, de 
asemenea, la loialitate — într-un mod semnificativ. Am 


predat acest proces în toată lumea cu rezultate 
extraordinare - de la cursuri cu armata Statelor Unite, la 
cele cu echipe corporatiste din Europa, America și Asia. 

După un discurs pe care l-am ţinut pentru IBM în 
Monte Carlo, un antreprenor mi-a spus cum a aplicat 
metoda și ce rezultate a obţinut. Se pare că metoda l-a 
făcut să se gândească la cel mai valoros angajat și, în 
timpul pauzei de prânz, a sunat la birou pentru a-și 
exprima aprecierea, descoperind că angajatul respectiv se 
simţea subapreciat si se gândea să plece din companie. 
Totuși, datorită acelui telefon și a faptului că șeful său a 
folosit procesul de afirmare pozitivă în trei parti, angajatul 
a decis să rămână - spre marea usurare a participantului 
la discursul meu. 


Concentrarea pe performanţă 


Situaţia se prezintă astfel. Avem un angajat care este 
important in lanțul evenimentelor, dar o zonă a 
aptitudinilor sale nu se ridică la așteptările de 
performanţă. Este vorba de atenţia la detalii. 

De fiecare dată când comunică un mesaj, acesta 
conține o eroare provocată de lipsa sa de atenţie asupra 
detaliilor. Aflăm că pachetele sunt expediate la adrese 
greșite, la date greșite, mesajele sunt neclare și așa mai 
departe. 


Angajatul este valoros în alte privinţe, cum ar fi faptul 
că stabilește un bun contact cu oamenii și vrem să il 
ajutăm să își îmbunătăţească atenţia asupra detaliilor 
pentru a întruni cerinţele postului. Obiectivul nostru este 
să îl motivăm, nu să îl demotivăm. 

Vrem să apară o schimbare cât de mică, un semn că se 
descurcă mai bine cu detaliile. Apoi, folosim procesul în 
trei părti. 


Procesul: creșterea performanţei 


Repetă exact acţiunea corectă. 
„John, ieri când ai scris lista de adrese, le-ai verificat 
atent împreună cu mine“, vei constata. 


Exprimá-ti aprecierea sinceră. 
„Apreciez efortul suplimentar pe care l-ai depus.“ 


Spune-i cum te-a ajutat pe tine sau compania. 
„Ne va ajuta să avem date exacte de la bun început și, 
având in vedere cât de ocupați suntem, acest lucru 
este vital. Mulţumesc, John.“ 


Rezultatul 


Afirmarea pozitivă ne va lua doar 30 de secunde pentru a 
o exprima, dar va rămâne în mintea angajatului ore în șir. 

Afirmând comportamentul corect, atragem atenţia 
asupra lui. După ce facem asta de două, de trei, de patru 
ori, afirmarea se înrădăcinează. Angajatul va ajunge, în 
curând, să verifice detaliile în mod firesc. 


Ce sa eviti 


Unii oameni înţeleg greșit procesul și cred că înseamnă sá 
le spună angajaţilor ce ar fi trebuit să facă. În loc să 
vorbească despre acţiunea corect realizată, discută 
acţiunea corectă pe care ar fi vrut să o vadă. 

Acest lucru nu înseamnă afirmare pozitivă. Este un alt 


tip de exercițiu de comunicare, care atrage atenţia asupra 
a ceea ce nu a fost îndeplinit. Este o afirmare a 
comportamentului negativ, lucru demotivant pentru 
angajat. 

Pericolul este că angajatul poate simti: 


că nu ești recunoscător pentru nimic din ce a făcut 
că nu mai are speranţă, nefiind în stare să realizeze 
ceva. 


Ambele sentimente sunt demotivante. 

„John, am observat ieri că nu ai verificat adresele 
împreună cu mine. Trebuie să faci asta pe viitor pentru că 
acurateţea e importantă.“ 

Aceasta nu reprezintă afirmare pozitivă. 


Cel mai bun mod de a schimba comportamentul și 
de a motiva este să îi arăţi angajatului că a reușit 
deja și că sprijini ceea ce face. Dovedesti asta 
alegând o situație potrivită. Sprijinul duce la mai 
multe asemenea ocazii. 


Concentrarea pe loialitate 


Situaţia se prezintă astfel. Avem o directoare de vânzări 
excelentă, care întrece în performanţă cu peste 50% restul 
echipei. 

Femeia este extrem de motivată și știm că ar putea 
accepta alte slujbe pentru mai multi bani sau oportunităţi 
profesionale. Ne-ar plăcea să îi menţinem nivelul de 
performanţă și să o păstrăm în companie. 

Mai întâi, înainte de a efectua afirmarea pozitivă, ne 
gândim la situaţia ei și ne întrebăm ce fel de recunoaștere 
își dorește. Munceste din greu, și-a perfecţionat 
aptitudinile și își păstrează motivaţia la cote înalte. 


Ce o face cu adevărat să fie mai bună decât restul? 
Dorim să îi recunoaștem această aptitudine specială sau 
acest atribut. Decidem că hotărârea este calitatea ei 
decisivă. 


Apoi, știm că este important să afirmăm doar câte un 
lucru o dată. Întrucât dorim să îi menţinem nivelul de 
performanţă si să îi păstrăm loialitatea fata de companie, 
decidem să afirmăm hotărârea din spatele performanţei. 
Apoi folosim procesul în trei parti. 


Procesul: creșterea loialității 


Repetă exact acţiunea corectă. 

„Julie, vreau să te felicit pentru vânzările permanent 
mari, știu că nu este un proces magic. Nu este o 
întâmplare faptul că ești cu 50% peste toţi ceilalţi. E 
nevoie de o hotărâre de fier pentru a realiza ceea ce ai 
realizat tu. Hotărârea de a stabili întâlniri în fiecare 
z1, hotărârea de a încheia fiecare vânzare, hotărârea 
de a continua să îţi perfectionezi aptitudinile“, îi vei 
spune. 


Arată-i cum te-a ajutat pe tine sau compania. 
„Eşti un model minunat pentru restul echipei. S-ar 
putea ca ei să nu reușească să ajungă la nivelul tău, 
dar, pas cu pas, vazändu-ti hotărârea, vor putea să 
lucreze la capitolul hotărâre și să își îmbunătăţească 


rezultatele și satisfacția la locul de muncă.“ 


Exprima-ti aprecierea sincera. 
„Iti mulţumesc pentru contribuţie, Julie. Suntem 
norocosi să te avem în echipa noastră.“ 


Rezultatul 


Se spune că, dacă le arătăm oamenilor ce au mai bun, ne 
vor urma oriunde. Știm că un rezultat cert al intervenţiei 
noastre va fi sentimentul de loialitate pentru că vedem ce 
au mai bun în el. 


2 


Tine minte 

Lumea din jurul nostru este plină de oameni care 
sunt obișnuiți sá exprime negativitate și îndoială. 
Mulţi sunt prinși în propria plasă, iar energia lor 
se îndreaptă doar spre supravieţuire. S-ar putea 
să fii singura persoană care dezvoltă abilitatea de 
a motiva oamenii din jurul său. 


Concentrarea pe anti- 
negativitate 
Situaţia se prezintă astfel. Mergem la o ședință de comitet 


pentru un proiect de strângere de fonduri și apar 
numeroase opinii diferite cu privire la locul unde se tine, 


la preţul biletului, chiar si la data evenimentului. 
Președintele este gata să se lase păgubaș din disperare și să 
demisioneze din funcţie dacă oamenii nu se pun de acord. 


O persoană, în mod special, Arthur, face vâlvă. Deși a 
avut câteva idei bune, a și stârnit lucrurile dorind să vadă 
partea negativă a fiecărei sugestii făcute. Drept rezultat, 
ședința are mai multe concluzii negative decât pozitive. 

Evaluăm situaţia și decidem că afirmarea pozitivă 
este necesară pentru a schimba comportamentul 
agitatorului, altfel, noi, președintele și jumătate din 
comitet vom abandona proiectul. Comitetul are nevoie de 
proiect și vrem ca acesta să reușească. În pauza de cafea, 
mergem la Arthur „agitatorul“ și initiem o conversaţie 
amicală. 

Între timp, reluăm în minte dialogul serii, căutând 
puncte bune pe care să le afirme, care întrunesc obiectivul 
grupului de a avea o concluzie pozitivă. În sfârșit, ne 
amintim o acţiune specifică si o folosim în procesul în trei 
parti. 


Procesul: reducerea negativitatil 


Repeta exact actiunea corecta. 
„Arthur, m-am gândit la felul in care l-ai sprijinit pe 
președinte in seara aceasta, după ce majoritatea a 
votat locul desfășurării“, vei spune. 


Spune-i cum te-a ajutat pe tine sau compania. 


„Am observat că sprijinul tău a avut un efect pozitiv 
asupra grupului. Toată lumea s-a simţit bine știind că 
s-a hotărât un lucru.“ 


Exprimá-ti aprecierea sinceră. 
„Mulţumesc, e bine să lucrezi în comitet cu oameni 
care te sprijină, pentru că realizăm multe lucruri 
împreună.“ 


Rezultatul 


S-ar putea să consideri că această abordare este cam 
transparentă și că Arthur - sau alții asemenea lui — se vor 
prinde de șiretlic. Dar tine minte că, în cazul multor 
oameni, comportamentul este mai degrabă inconștient, 
decât conștient. Până atunci, atenţia pe care au primit-o în 
viaţă s-a datorat comportamentului inadecvat, adică vâlvei 
în acest caz. 

Atragem atenţia asupra unui alt comportament care 
poate fi perceput drept nobil și demn de a fi repetat 
conștient. 


Concentrarea pe participare 


Organizațiile de voluntari 


Există mii de organizaţii în jurul nostru, în 
care oamenii își oferă voluntar timpul: 
camere de comerţ, grupuri bisericești, 
grupuri comunitare, organizaţii de caritate, 
comitete și cluburi de servicii. Gândește-te ce 
impact ar putea avea dacă membrii lor ar 
putea fi motivati. Ai putea fi chiar tu 
persoana care să îi motiveze? 


INSCRIERE VOLUNTARI 


Situaţia se prezintă astfel. Sunt multi membri care vin în 
grupul tău de voluntariat și își manifestă entuziasmul în 
primele câteva luni, apoi dispar. Pare că toată munca 
rămâne în sarcina acelorași oameni, an după an. 
Obiectivul tău este să faci mai multi oameni să 
coopereze și să își ofere timpul liber. Decizi că este timpul 
pentru o schimbare și iei responsabilitatea asupra ta. 


Începutul de la nivelul „0“ 


Din acest moment, decizi că vei folosi pentru fiecare 
membru afirmarea pozitivă . Nu contează cât de 
neînsemnată a fost acţiunea. Începi de la un nivel „0“, care 
indică „zero contribuţie“. Tot ce trece de „0“ trebuie 
considerat a fi contribuţie. 

Ce a făcut fiecare membru? Chiar și participarea în 
sine este buna, pentru că nimeni nu este obligat să vină. Ar 
putea, de altfel, să renunţe. Este opţiunea lor dacă nu sunt 
motivaţi. Noi suntem cei care cerem schimbarea, nu ei. 
Trebuie să clădim motivaţia și loialitatea și este important 
să nu judecăm. 


Procesul: creșterea participării 


Repetă exact acţiunea corectă. 
„Ted, mulţumesc că ai venit în această seară“, vei 
spune. 


Exprimä-ti aprecierea sinceră. 
„Știu că este dificil după o zi lungă la serviciu.“ 


Spune-i cum te-a ajutat pe tine sau compania. 
„Ne ajută cu adevărat să reușim atunci când membrii 
ocupati, așa ca tine, fac efortul de a veni. Mulţumesc.“ 


Nu trebuie să fii în poziție de conducere pentru a 
motiva oameni. Poate fi singura ta contribuție în 
ceea ce privește organizația. Loialitatea si 
atmosfera bună la care contribui te vor răsplăti 
din plin. Și devii lider. 


Începutul deasupra nivelului „0“ 


În grupuri de voluntariat, cât și în afaceri, se poate insinua 
negativitatea. Oamenii pot contribui constant și bine, dar 
pot simţi că munca lor nu este apreciată. Este nevoie de 
afirmare pozitivă pentru a împiedica acest sentiment. Poţi 
folosi procesul în trei parti pentru a-l face pe fiecare 
membru în parte să se simtă mai apreciat prin 
recunoașterea pozitivă a eforturilor lui. 


Procesul: menţinerea participării 


Repetă exact acţiunea corectă. 
„Alice, doresc să iti mulțumesc pentru efortul depus în 
cadrul comitetului telefonic“, vei spune. 


Spune-i cum te-a ajutat pe tine sau compania. 
„La ședința de săptămâna trecută am discutat faptul 
că participarea la întâlniri a crescut cu 30 de procente 
fata de anul trecut. Sunt sigur că se datorează muncii 
tale în comitetul telefonic.“ 


Exprimá-ti aprecierea sinceră. 


„Mulţumesc, Alice. Știu ca nu este ușor să iti faci timp 
și iti suntem cu toţii recunoscători.“ 


Rezultatul 


Este important să recunoști aportul fiecărui membru. Pot 
garanta că, dacă o faci, în două luni, vei avea o atmosferă 
complet diferită și un alt nivel de entuziasm. Am văzut asta 
de nenumărate ori. 


Gândește-te acum la grupurile din care faci parte. 
Care ar fi un bun catalizator pentru o schimbare 
pozitivă? 


Concentrarea pe câștigarea 
sprijinului 

Situaţia se prezintă astfel. Șeful tău este mereu asaltat și 
vrei mai mult timp pentru a putea vorbi cu el fără a fi 
intrerupti. Scopul tău este să câștigi sprijin din partea lui, 
astfel că folosești procesul în trei parti pentru a afirma 
ceva ce iti place, dorind sá primesti mai mult în ceea ce 
privește sprijinul. 


Procesul: câștigarea sprijinului 


Repetă exact acţiunea corectă. 
„Harry, îţi amintești acum trei luni, când ţi-ai făcut 
timp să mergem la masa de prânz pentru a discuta 
proiectul egiptean?“ îl vei întreba. 


Spune-i cum te-a ajutat pe tine sau compania. 
„Vreau să știi cât de mult am apreciat șansa de a vorbi 
cu tine fără a fi intrerupti. M-a ajutat să lucrez cu 
informaţii mai clare și a grăbit întregul proces.“ 


Exprimá-ti aprecierea sinceră. 
„Știu că timpul tău este preţios și ești asaltat din toate 
direcțiile, așa că am vrut sá profit de ocazie să iti spun 
că apreciez. Mulţumesc.“ 


Rezultatul 


Șeful tău va aprecia cu siguranţă feedbackul pozitiv pentru 
că este foarte posibil ca nici el să nu primească 
recunoaștere pozitivă așa cum i-ar plăcea. 


Firesc, acest proces poate fi folosit în cazul 
oricărei persoane de la care iti dorești sprijin, nu 
doar de la șef. Gândește-te la o ocazie în care a 
făcut ceva ce ai apreciat referitor la sprijin și 
afirm-o. 


Concentrarea pe relaţie 


Situaţia se prezintă astfel. Ești cu partenerul de viaţă într-o 
cafenea din Paris, Londra, Praga, Los Angeles. Te gândești 
la faptul că aceste ocazii sunt foarte rare. Ai două opţiuni. 
Poti să critici, pe tine și pe partener, că nu vă faceţi timp sá 
fiți împreună sau poţi folosi afirmarea pozitivă. Care 
abordare va aduce rezultate mai bune? (Pont: prima 
abordare nu prea funcţionează bine pentru majoritatea 
oamenilor, nu-i așa?) 


Procesul: îmbunătăţirea relaţiei 


Repetă exact acţiunea corectă. 
„Nu-i așa că e minunat să stăm așa împreună? Sunt 
atât de bucuros că ne-am făcut timp pentru asta“, îi 
vei spune. 


Exprimä-ti aprecierea sinceră. 
„Mulţumesc că ţi-ai refăcut programul pentru a putea 
veni. Știu că a fost un efort.“ 


Spune-i cum te-a ajutat pe tine sau compania. 
„E grozav să ne oprim și să sărbătorim din când în 
când. Mă face să înţeleg că pentru asta muncim.“ 


Perfectioneaza procesul 


Iată câteva ponturi pentru a perfecționa procesul în timp 
ce îl aplici, indiferent de context: 


Repetă acţiunea corectă întocmai pentru a fi clar la 
ce acţiune te referi. 
Include numai partea din acţiune pe care vrei să o 
remarci. 
Remarcă numai câte o acţiune o dată. 

Repetă procesul des. Alege acţiuni diferite cu 
privire la aceeași performanţă pe care vrei să o 
afirmi, până când ești mulțumit de nivel. 


Când nivelul dorit este atins, reafirmă ocazional. 
Gândește-te acum ce vrei să afirmi și în faţa cui. 


Acţiuni 


Repetă acţiunea corectă exact 


Spune-i cum te-a ajutat pe tine sau 
organizaţia 


Exprimä-ti aprecierea sinceră 


Aptitudini interpersonale în 
acţiune 


Folosește un tabel de acţiuni asemenea celui de la pagina 
următoare pentru a-ți dezvolta propriile tehnici si 
realizări. Printre ideile de dezvoltare se numără 
următoarele: 


Folosește această metodă pentru a îmbunătăţi 
performanţa angajaţilor. 
Folosește-o pentru a dezvolta loialitatea. 
Folosește-o pentru a contracara negativitatea. 
Folosește-o cu grupuri de voluntari și comunitare 
pentru a încuraja participarea. 
Folosește-o cu partenerul pentru a încuraja 


comportamentul pe care ţi-l dorești. 
Completează alte puncte în funcţie de ce legătură 
au cu tine și cu nevoile tale. 


Creeaza-ti răspunsurile 


Din ideile de mai sus, care anume este posibil să 
producă cele mai bune rezultate pentru tine? 
La ce procent de creștere a performanţei te poti 
aștepta în mod realist? 
Cât de mult ar lua: 
- să dezvolti ideea? 
- să obţii rezultate? 
Cine ar trebui să fie implicat? 
La ce dată ar trebui să începi? 
Care este primul pas pe care ar trebui să îl faci? 


Acţiuni pe care le voi face 


Voi îmbunătăţi performanța 


Voi dezvolta loialitatea 


Voi reduce negativitatea 


Voi încuraja participarea 


Voi îmbunătăți relaţiile 
personale 


Rezumat 


Astăzi ai făcut cunoștință cu un instrument 
al aptitudinilor interpersonale incredibil 
de puternic: procesul de afirmare în trei 
pași. Îl poţi folosi pentru a crește 
performanţa, pentru a stimula loialitatea 
și pentru a contracara negativitatea. Il poţi 
folosi în orice situaţie, cu orice tip de 
oameni, de la angajaţi la voluntari și șefi, 
membri ai familiei și parteneri de viaţă. 


Fiecare parte a procesului este importantă, 
așa că rezistă tentatiei de a modifica sau de 
a șterge din pași. 


Poţi schimba ordinea pașilor, dar trebuie 
să îi incluzi pe toţi pentru ca procesul să 
aibă succes. Trebuie să: 


1 repeti exact acţiunea corectă 
2 exprimi aprecierea sinceră 


3 spui cum te-a ajutat pe tine sau 
organizaţia 


Nu lăsa simplitatea formulei să te 
păcălească. 


Unii oameni citesc greșit formula și cred că 
trebuie să le spună angajaţilor ce ar trebui 
să facă, nu ceea ce au făcut bine. Aceasta 
nu înseamnă afirmare pozitivă și nu aduce 
rezultatele dorite. 


Gândește-te acum la o persoană a cărei 
performanţă vrei să o imbunatatesti, a 
cărei loialitate vrei să o cultivi sau a cărei 
negativitate vrei să o contracarezi. 


Folosește formula și fă un pas inapoi, 
privind cu uimire cum apar rezultatele. 


Întrebări 
(răspunsuri la finalul cărţii) 


Pentru ce ai folosi procesul de afirmare în trei parti? 
Pentru a îmbunătăţi performanţa 

Pentru a clădi loialitatea sau a contracara negativitatea 
Cu voluntari, șefi, angajaţi, copii sau soţi 

Toate cele de mai sus 


Cât timp durează procesul de afirmare pozitivă? 
Treizeci de secunde 

Trei minute 

Nouázeci de secunde 

O oră 


Recunoscând comportamentul corect sau dorit, ce va 
deveni acesta? 


O obisnuintá 

Va fi bine practicat 

Înrădăcinat în mintea persoanei 
Un lucru firesc 


Ce trebuie să faci pentru a folosi procesul de afirmare în 
trei părți? 

Să-i spui celeilalte persoane ce a făcut corect 

Să-i spui cum te-a ajutat pe tine sau organizaţia 

Să exprimi aprecierea sinceră 

Toate cele de mai sus 


Cum se numește dacă îi spui unui angajat ceea ce ar fi 
trebuit să facă? 

Nu este afirmare pozitivă 

Afirmare pozitivă 

O sarcină zilnică esenţială 

Nimic din cele de mai sus 


De ce tip de oameni este plină lumea? 
Cei care adoră să îi motiveze pe alții 
Experţi în motivarea altora 


Cei care exprimă adesea gânduri pozitive 
Oameni obișnuiți să exprime negativitate și îndoială 


Care este cel mai bun mod de a inversa comportamentul 
negativ? 
Remarcă o situaţie în care persoana a fost pozitivă și felul în 
care a ajutat organizaţia 
Faci un comentariu negativ 
Il ignori 

Rogi pe cineva să vorbească în particular cu persoana 
respectivă 


Cum imbunatatesti performanţa într-o organizaţie de 
voluntari? 

Dacă ești în poziţie de conducere 

Folosești procesul de afirmare pozitivă în trei parti 

Intelegi motivele tuturor 

Toate cele de mai sus 


Ce trebuie sá tii minte când vine vorba de șefi? 

Nu au parte de atâta recunoaștere pozitivă pe cât și-ar dori 
Au parte de multă recunoaștere din partea șefilor lor 

Au parte de multă recunoaștere din partea angajaţilor 
Toate cele de mai sus 


Care este cel mai bun mod de a perfecționa procesul de 
afirmare în trei parti? 
Repetă acțiunea corectă întocmai pentru a fi clar la ce acţiune 


te referi 
Include numai partea acțiunii pe care dorești să o recunosti 


Remarcă doar câte o acţiune o dată 
Toate cele de mai sus 


JOI 


„Catapulteaza“ performanţa 


Vrei să motivezi angajaţii, familia sau chiar echipa 
sportivă locală să își îmbunătăţească nivelul de 
performanţă? Dacă da, poţi folosi un proces fascinant 
aplicat de dresorii de delfini pentru a „catapulta“ 
performanţa, proces care s-a dovedit de mare succes și 
în cazul oamenilor. 


Nu este complex: pentru dresorii de delfini e doar o 
chestiune de a pune întrebări precum „Cât de sus poate 
delfinul să sară acum?“ și „Cât de sus vrem ca el sá 
sară?“ Recunoașterea se aplică apoi exact la momentul 
oportun, iar acest lucru încurajează delfinul să sară 
mai sus, tot mai des. 


Deși este un mod facil de a crește nivelul de 
performanţă și în cazul oamenilor, trebuie mai întâi să 
acordăm atenţie nivelului actual de performanţă a 
persoanei de la care ne dorim îmbunătăţire. Nu ne 
așteptăm ca delfinul să dubleze înălțimea săriturii de 
prima dată. Mai întâi îl facem să atingă un anumit 
nivel, îl stabilizăm, apoi trecem la o săritură puţin mai 
înaltă si o stabilizam pe aceea și continuăm treptat, 
până când obiectivul este atins. 


Astăzi vom arunca o privire în detaliu asupra 
procesului și vom învăţa cum să dezvoltăm aptitudini 
interpersonale în domenii specifice pentru a crește 
performanţa. 


Procesul delfinului 


RECUNOASTERE 


aa? 


În antrenamentul unui delfin, dresorul analizează 
aptitudinea lui actuală sau nivelul de performanţă. 
Dresorul alege apoi cel mai înalt nivel la care poate să sară 
delfinul și așteaptă până când acesta atinge acel punct în 
săritură. Când acel punct înalt este atins, folosește un 
fluier. Fluierul acționează ca afirmare, încurajând delfinul 
să atingă nivelul mai des. 


Când delfinul se stabilizează la acel nivel, dresorul 
crește nivelul la care folosește fluierul. 

Când delfinul atinge noul nivel în fiecare săritură, 
recunoașterea prin fluier acţionează ca afirmare de 
a atinge acel nivel înalt mai des. 

Dresorul repetă procesul, stabilizând fiecare nivel, 
crescând treptat performanţa. 


Imbunátáteste performanţa 
elevilor 


Să vedem modurile în care acest lucru poate fi folosit 
pentru a le îmbunătăţi performanţa. 


Pentru progres și o bucurie mai 
mare 


Un profesor de limbi străine folosește afirmarea spontană 
pentru a îmbunătăţi pronunția elevilor săi. Are un buton 
cu un sunet plăcut pe care îl apasă de fiecare dată când un 
elev pronunţă sunetul „e“ corect. Când „e“-ul e stabilizat, 
trece la sunetul „a“ și tot așa. Progresul este rapid și elevii 


sunt încurajați mai repede. 

Nivelul de renunțare al elevilor săi este considerabil 
mai mic decât atunci când a intrat în sistemul de 
învăţământ, absolvenţii au reputaţia de a excela, ceea ce se 
reflectă favorabil asupra școlii și, cel mai important, 
elevilor le place să înveţe cu adevărat. Dovezile arată că au 
o mai mare încredere și motivaţie. 


Pentru a clădi aptitudini mai rapid 


Când învăţ instructorii cum să ne ţină cursurile, folosesc 
sistemul în acest fel. Fiecare instructor își desfășoară 
prezentarea și eu le observ aptitudinile. 

Mai întâi le dau feedback pozitiv pentru tot ceea ce 
fac bine în prezentare - nivelul vocii, contactul vizual, 
spiritul amical și așa mai departe. 

Apoi aleg o zonă care necesită îmbunătățiri si ei se 
concentrează pe ea în runda următoare de prezentări. De 
fiecare dată când reușesc să se perfecționeze, primesc un 
semn de aprobare care le indică succesul, de la unul dintre 
cei care stau în capătul sălii. Când semnul de aprobare 
vine și de la colegi, impactul crește. 

Când ating nivelul de performanţă necesar în acea 
zonă, mutăm atenţia asupra unei alte zone, cum ar fi 
modularea vocii sau orice altceva mai necesită 
îmbunătăţire. Într-o perioadă extraordinar de scurtă, 
nivelul aptitudinilor crește. 

Procesul este aproape incredibil. Directorul unuia 
dintre centrele noastre de training le-a spus noilor 
instructori: „V-aţi schimbat sub ochii mei. Nu-mi vine să 
cred că este posibil.“ 


Imbunátáteste performanţa 
angajaţilor 


Un manager a folosit acest proces pentru a-l stimula pe 
Martin, unul dintre angajaţi, să își comunice ideile mai des 


în ședințe. Angajatul era reticent să vorbească, de teamă să 
nu greșească sau să fie ridiculizat, dar ideile sale erau 
adesea superioare celor ale colegilor săi. 

Fără a-i spune care era performanța dorită, 
managerul a făcut un program al îmbunătățirii pentru 
ceea ce el spera să îl poată motiva să obţină. 

Programul a arătat astfel, etapă cu etapă: 


Vorbește, chiar dacă rostește doar cinci cuvinte. 
Stabilizeazá. 

Exprimá o opinie. Stabilizeazá. 

Exprimă o idee completă sau o sugestie. 

Stabilizeazá. 

Își apără poziţia. Stabilizeazá. 

Tine o prezentare. Stabilizează. 

Ţine o prezentare și răspunde la întrebări la sfârșit, 
apărându-și poziţia. Stabilizează. 


La ședința următoare, a urmărit atent orice comentariu pe 
care l-a făcut. Obiectivul, ţine minte, era să recunoască 
chiar și doar cinci cuvinte pe care acesta le-ar spune. Știa 
din experienţa anterioară că acesta era, cel mai probabil, 
nivelul maxim de performanţă. În cele din urmă, s-a 
întâmplat. După ce un coleg și-a exprimat punctul de 
vedere, Martin a adăugat: „Da, și eu am observat asta“. 


Oferă afirmare instant 


Managerul s-a grăbit să îl remarce imediat. A spus 


grupului: „Și Martin a observat asta. Este important. Să 
discutăm situaţia. Dacă cineva are observaţii în timpul 
săptămânii, aș vrea să îmi raporteze. Mulţumesc, Martin.“ 

Astfel, faptul că el a vorbit în public a fost afirmat. 
După câteva ședințe, vorbea fara probleme, prin urmare 
managerul a decis că a venit timpul să treacă afirmarea 
realizărilor lui în etapa a doua, aceea de a-și exprima 
opinia. A așteptat să se întâmple și, când s-a întâmplat, l-a 
remarcat la fel ca în etapa precedentă. 

A continuat etapă cu etapă să stabilizeze fiecare 
performanţă, apoi a trecut afirmarea la un nivel mai înalt. 
Planul și etapele de afirmare pentru Martin sunt ilustrate 
în următoarea diagramă. 


Stabilizarea fiecărei etape 


Două aspecte importante ale procesului, așa cum se arată 
în exemplul de mai sus, sunt că trebuie să: 


Planifici din timp nivelurile de performanţă 
Insiști pe afirmarea fiecărei etape până când ești 
sigur că este stabilizatá. 


e Tine prezentare, 
acceptá intrebári, 
apárá pozitia 

e Tine prezentare 

e Apără poziția 

e Exprimă sugestie 


e Exprimă opinie 
e Vorbeşte: pana la 
cinci cuvinte 


Managerul a înţeles importanţa afirmării primei etape. 
Acest lucru a necesitat cea mai multă răbdare din partea 
sa. După aceea, progresul a fost mai rapid. Pentru acest 


angajat: 


prima etapă a necesitat șase afirmări 
a doua etapă - patru 

a treia etapa - trei 

a patra - trei 

a cincea a necesitat două 

a șasea a necesitat două. 


După aceea managerul l-a afirmat sporadic, fapt care a 
mentinut nivelul. 

Vedem astfel că, dintr-un total de doar 20 de afirmári, 
angajatul a trecut de la inadecvat la excelent în 
intervențiile sale. Este un fapt incredibil, cu greu realizabil 
prin orice altă metodă cunoscută. 


Importanţa planificării 


Gândește-te la proces și vezi care sunt elementele cheie. 
Unde ar putea să eșueze? Ce puncte de presiune necesită 
atenţie? 

Planificarea etapelor este, cu siguranță, importantă. 
Observă, de exemplu, că managerul alege sá afirme 
exprimarea unei sugestii de către Martin și exprimarea 
opiniei sale în două etape diferite. Acest lucru clădește 
încrederea. 

Daca ar fi încercat să obţină aceleași rezultate în doar 
patru etape de afirmare cu acel angajat, fără creșteri 
infinitezimal împărţite, este posibil să fi eșuat. 

Cu toate acestea, cu un alt angajat care are aptitudini 
mai bune sau o încredere mai mare, ar fi putut folosi 
numai patru etape de creștere, fie lăsând câteva la o parte, 
fie pornind de la etapa a treia. 


Stabilește nivelul corespunzător 


Astfel, este important sa  accentuăm planificarea 
creșterilor, făcând fiecare nivel realizabil pentru orice 
angajat in parte, în funcţie de aptitudinile si de nivelul lui 
de încredere. 

Gândește-te la cei pe care ai vrea să îi motivezi la un 
nivel crescut de performanţă. Sunt angajaţi ai companiei 
tale, membri ai familiei, ai comunităţii sau ai cluburilor? 
Ale cui aptitudini sau performanțe vrei să le 
îmbunătăţești? 

Hotărăște astăzi să notezi aptitudinea ideală sau 
nivelul de performanţă pe care ai vrea să îl atingă, apoi 
enumeră creșterile pe care le poţi afirma, folosind un plan 
ca acesta. 


Plan de aplicare 

Cât timp trebuie alocat afirmării 


Mulţi oameni se tem că afirmarea va continua la nesfârșit. 
Se tem, de asemenea, că zona aptitudinii sau a 
comportamentului va recidiva fără afirmare. 

Din fericire, nu este cazul. Odată ce învăţăm să 
mergem pe bicicletă, nu trebuie să mergem pe bicicletă în 
fiecare zi. Din cand in când e suficient. La fel e si cu 
afirmarea. 


Imbunátáteste-ti performanţa 


Exemplul următor arată modul în care cineva a aplicat 
procesul pentru a-și îmbunătăţi propria situaţie. În timp ce 
citești, ai putea fi tentat să crezi că este o problemă 
neînsemnată, care nu merită deranjul. Dar nu uita că viaţa 
este un compus de probleme individuale. Dacă putem 
îmbunătăţi radical o problemă, așa cum a făcut Jenny, 
acest lucru are impact pozitiv asupra noastră și asupra 
celor din jurul nostru. 


Observa grija cu care Jenny și-a analizat situația 
și a planificat fiecare creștere corespunzătoare. 
Este important să faci astfel, indiferent care este 
problema ta de performanță. 


Problema lui Jenny era că se trezea cu o stare de proastă 
dispoziţie în fiecare dimineaţă. Îi trebuiau 45 de minute 
bune înainte de a fi gata să infrunte lumea. Ura acest mod 
de a începe ziua și a decis să folosească procesul delfinului 
pentru a vedea dacă își putea schimba situaţia. 

Obiectivul ei era să fie prost dispusă 30 de secunde în 
fiecare dimineaţă, în locul celor 45 de minute. A analizat 
gândurile și acţiunile stării ei negative pentru a înţelege 


cum să le inverseze pe fiecare. 
Acestea erau gândurile ei iraționale, care păreau 
raţionale atunci când suna deșteptătorul: 


Oh, nu! 
Nu pot face fata zilei de azi. Prea multe de facut, 
prea puţin timp. 
De ce mă aflu în această situaţie? Vreau să scap. 
E un efort prea mare să mă îmbrac. 
Nu am niciodată timp să fac ceea ce vreau. 


A stabilit, apoi, următoarele etape de creștere: 


Blocarea negativitatil: etapa 1 

Jenny a decis că trebuie să înceapă cu blocarea tuturor 
gândurilor negative până când sorbea prima inghititurá de 
cafea. A cumpărat un temporizator pentru cafetieră astfel 
încât ceasca de cafea să fie gata de Îndată ce se trezea. 


Blocarea negativitatil: etapa 2 

Apoi a trecut la următoarea creștere: „Nu te gândi la 
îmbrăcat decât după ce faci duș“. 

Blocarea negativitatil: etapa 3 


Apoi a hotărât că venea a treia creștere: „Oxigeneazä-ti 
creierul“. De la duș, mergea direct la o fereastră, o 
deschidea și inspira adânc de câteva ori. 


Blocarea negativitátil: etapa 4 


Încă nu era sigură că acești trei pași erau suficienţi. Mai 
știa că, dacă era prinsă într-o activitate care îi solicita 
mintea, era în regulă. 

Și-a amintit că îi plăcea să scrie bilete scurte de 
mulțumire prietenilor, dar simţea că nu are niciodată 
timp. A decis să facă din această activitate a patra etapă. 
Acest lucru avea să îi solicite mintea fără a necesita decizii. 
S-a gândit că timpul pe care il petrecea simțindu-se 
deprimată putea fi redirecționat spre această activitate și 
putea să plece de acasă la timp pentru a ajunge la muncă. 


Fă un program 


Apoi, Jenny a planificat câte zile ar lua să stabilizeze 
fiecare etapă. Proiectia ei a arătat asa: 


Etapa 1 (6 zile) | Cafea - nu te gândi la nimic altceva 
Etapa 2 (6 zile) | Cafea si duș- nu te gândi la nimic altceva 


Etapa 3 (10 zile) | Cafea, duș și aer curat - nu te gândi la nimic altceva 
Etapa 4 (4zile) | Cafea, duș, aer curat, scrie bilet de mulţumire 


A părut extrem de greu, dar nu îi plăcea alternativa de a se 
trezi în fiecare dimineaţă într-o asemenea stare negativă. 
A fost motivată de conștientizarea faptului că, dacă 
rămânea la vechiul sistem, în aceeași perioadă de 26 de 


zile, ar fi acumulat 19 ore și jumătate de nefericire 
demotivantă. Așa că merita o încercare. 

Rezultatele lui Jenny au fost mai bune decât predicția 
ei. În cea de-a doua zi, a trecut deja la cafea, duș și bilet de 
mulțumire. A spus că i s-a părut că, având un progres 
pozitiv, pas cu pas, și atât de multe lucruri de făcut, mintea 
era nerăbdătoare să treacă la următorul. 


Încearcă acest exerciţiu 


Rezervá-ti un minut acum să te gândești cum ai putea 
aplica procesul în propria situaţie. Ce nivel de performanţă 
sau de realizări ai vrea să atingi? 


Plan de acţiune 


În acest proces de autoaplicare, trebuie să fii și mentor și 
subiect. Întrucât trebuie să fii propriul mentor, va trebui 
să stabilești totul din timp. Fă o listă și pregătește tot 
pentru fiecare etapă înainte de a începe cu prima. 

În cazul lui Jenny, a trebuit să se pregătească pentru 
prima etapă cumpărând temporizatorul pentru cafetieră, 
apoi să îl umple în noaptea de dinainte. A trebuit să pună, 
de asemenea, biletele de mulțumire la îndemână. 

Decide azi să te gândești la acest proces și cum să îl 
mai folosești. Va fi cu colegii, cu tine, sau cu ambele? 
Decide când și ce să faci. 


Aptitudini interpersonale în 
acţiune 


Folosește un tabel de acţiuni, asemenea următorului, 


pentru a-ţi dezvolta propriile tehnici și realizări. Printre 
ideile de dezvoltare se numără următoarele: 


Folosește această metodă pentru a clădi aptitudini 
mai rapid, pentru progres mai bun și o bucurie mai 
mare. 

Aminteste-ti să afirmi imediat. 

Stabilizează fiecare etapă. 

Stabilește nivelul corespunzător de afirmare. 

Folosește-l pentru a-ţi schimba moralul si 
comportamentul. 

Completează alte puncte în funcţie de cum au 
legătură cu tine, potrivit nevoilor tale. 

Creeazá-ti răspunsurile 
Dintre ideile de mai sus, care este posibil să-ți aducă 
cele mai bune rezultate? 

La ce procent de creștere a performanţei te poţi 
aștepta în mod realist? 

Cât de mult ar lua: 

- să dezvolti ideea? 

- să obţii rezultate? 

Cine ar trebui să fie implicat? 

La ce dată ar trebui să începi? 

Care este primul pas pe care ar trebui să îl faci? 


Acţiuni pe care le voi face 


Clădirea aptitudinilor 


Etape de afirmare 


Moral și comportament 


Rezumat 


Astăzi ai învăţat despre o metodă 
stimulantă de training, elaborată pentru 
delfini, și aplicabilitatea sa în creșterea 
performanţei la oameni. Ai observat 
punerea ei în practică în ceea ce privește 
elevii, angajaţii, propria persoană etc. Ai 
văzut exemple de etape de afirmare pe 
care le poti folosi când lucrezi la 
îmbunătăţirea performanţei în domeniul 
muncii și în cel personal. Ai văzut cât de 
important este să oferi creșterea 
corespunzătoare de afirmare, cum să o 
stabilizezi și apoi să treci la următorul 
nivel de performanţă. 


Când aplici metoda delfinului asupra 
propriei persoane, remarcă importanţa de 
a fi propriul mentor, stabilind nivelurile 
de realizare dorite și pregătindu-te pentru 
fiecare etapă înainte de a o începe pe 
prima. 


Ti-am arătat și felul în care am folosit 
personal sistemul pentru a învăţa 
instructorii din propria organizaţie și 
comentariul unuia dintre managerii 
centrelor noastre de training care a văzut 
oamenii schimbându-se sub ochii lui, 
nevenindu-i sá creadă că e posibil. Te rog 
să încerci — rezultatele pot fi miraculoase! 
Iată un pont care sá te pună pe drumul cel 
bun: succesul începe cu o planificare bună 
a creșterilor în pași mici, cu multiple 
afirmări. 


Întrebări 
(răspunsuri la finalul cărţii) 


Procesul delfinului poate influența creşterea 
performanţei căror grupuri? 
Angajatilor 
Familiei 
Echipei sportive locale 
Toate cele de mai sus 


Antrenând delfinii să sară mai sus, ce face dresorul când 
delfinul sare la cel mai înalt nivel? 

Il mângâie pe cap 

Folosește un fluier 

Bate din palme 

Folosește un semnal luminos 


Cand delfinul se stabilizează la acel nivel, ce face 
dresorul? 

Crește nivelul la care folosește fluierul 

Scade nivelul 

Folosește două semnale luminoase 

Pune capăt antrenamentului în ziua respectivă 


Procesul delfinului poate fi folosit pentru a crește 
performanţa cui? 
Angajatilor 
Elevilor 
A ta și a aproape oricui 
Toate cele de mai sus 


Câte etape au fost necesare pentru a îmbunătăţi 
performanţa angajatului care trebuia să își comunice 
ideile în ședințe? 

Două 
Patru 
Șase 
Opt 


În folosirea procesului, care e cel mai bun moment pentru 
a afirma? 

În particular 

Imediat, chiar si cu alti oameni în preajmă 

După lucru 

În timpul evaluărilor de performanţă 


Ce trebuie să faci pentru fiecare etapă a procesului? 

Să planifici nivelurile de afirmare din timp 

Să rămâi la afirmarea fiecărei etape până când ești sigur că s- 
a stabilizat 

Să ai răbdare 

Toate cele de mai sus 


Ce se poate întâmpla dacă alegi prea puţine etape de 
afirmare? 


Haos 
Mai puţin succes decât s-a dorit 


Demotivare 
Toate cele de mai sus 


De ce depinde stabilirea corectă a nivelului pentru fiecare 


creștere de afirmare? 
Să faci fiecare nivel realizabil în funcţie de nivelul 
aptitudinilor persoanei 
Cât de repede vrei rezultatele 
Să faci nivelurile realizabile potrivit nevoilor organizaţiei 
Nimic din cele de mai sus 


Ce ar trebui să faci când aplici procesul propriei tale 

situaţii? 

Să decizi ce nivel de performanţă sau de realizare ti-ar plăcea 
să atingi 

Să fii propriul mentor 

Să faci o listă și să pregătești totul pentru fiecare etapă înainte 
de a începe 

Toate cele de mai sus 


VINERI 


Elimină procrastinarea 


Chiar dacă tu, personal, nu ești genul care amână 
lucrurile, este posibil să cunoști oameni care o fac. 
Oamenii care trag de timp - indiferent dacă e vorba de 
un coleg de munca, un copil sau de sot — te pot scoate 
din minți și își limitează realizările. Daca este cazul 
tău, sau dacă știi că și tu amâni mai mult decât ti-ar 
plăcea, vei afla că lucrurile pe care le înveţi astăzi te 
vor ajuta să reușești să elimini procrastinarea. 


Fiind eu însămi genul care nu bate pasul pe loc, am 
vrut să aflu de ce oamenii tot amână lucrurile, de ce se 
supun unui stres atât de mare și își provoacă anxietate. 
În timpul interviurilor, am descoperit multe despre 
felul în care mi-am eficientizat propriile procese de a 
deveni mai eficace. Așa cum se întâmplă cu toate 
lucrurile din viaţă, dacă poţi înţelege fenomenul din 
interior și dacă îl poţi segmenta și poţi eticheta fiecare 
parte, capacitatea de a-i face faţă crește înzecit. 


Din experienţă proprie, toți performerii de top îmi 
spun: „Oricine o poate face, Christine“. Se poate să fie 
adevărat, dar trebuie să știm ce să facem în acest scop! 
Astăzi va fi ziua în care descoperi acest lucru, așa că 
bucurá-te de ponturi extraordinare, precum: 


transformă totul în rutină 
elimină toate necunoscutele 
apasă butonul de start. 


Sindromul procrastinării 


să ne uităm la sindromul tipic al procrastinării. Ron avea 
de scris un raport care îi stătea pe cap. Nu știa de ce, dar 
nu părea să se poată apuca de scris. Dădea vina pe lipsa de 
motivaţie. 

Cauza principală a procrastinării este convingerea 
minţii că activitatea respectivă este prea consumatoare de 
timp sau prea solicitantă pentru a începe în acel moment. 
Mintea preferă să facem activităţi de rutină - activități cu 
care suntem obișnuiți - pentru ca ne poate pune pe pilot 
automat pentru a le realiza. Apoi poate continua cu ceea ce 
îi place cel mai mult: visarea cu ochii deschiși, fantezia și 
retrăirea conversatiilor sau a evenimentelor din trecut. 


Când mintea spune că un lucru este prea 
solicitant, ceea ce vrea, de fapt, să spună este că 
nu e ceva de rutină. 


Transformă în rutină 


Când încercăm să ne implicăm într-o activitate nouă, din 
afara rutinei, mintea trebuie să închidă pilotul automat și 


să dea atenţie totală acestei noi activităţi. Întrucât aceasta 
o distrage de la modul favorit de a-și petrece timpul, ne 
trimite mesaje care ne încurajează să amânăm, cum ar fi: 


„E prea mare deranjul.“ 
„Iti ia prea mult. Nu ai timp acum.“ 
„Fă-o mâine când te simţi în stare.“ 


Trebuie să ademenim mintea să participe, iar cel mai bun 
mod de a face asta este să îi arătăm că activitatea cea nouă 
nu este atât de rea. Cu cât o putem face să pară mai 
aproape de vechile modele de operare, cu atât mai prompt 
o va accepta. 

Cel mai eficace mod de a face acest lucru este să 
Impartim activitatea în segmente mici și distincte. Mintea 
nu va obiecta să abordeze un segment mic, familiar. O 
poate face în mod automat. Cu cât mai mici facem 
segmentele pentru a putea opera automat, cu atât mai 
mult îi place. Astfel, ne oferim mai multe șanse de a începe 
și de a termina. 


Elimina necunoscutele 


Ce se întâmplă dacă un segment conţine necunoscute, ai 
putea întreba. Este o întrebare importantă pentru că 
mintea va dori să evite necunoscutele cu orice preţ. 

Ce se întâmplă dacă nu știm cum să abordăm un 
segment? Ce se întâmplă dacă ne lipsesc datele? 

Să analizăm un exemplu tipic. Avem o activitate, am 
divizat-o în segmente si descoperim o necunoscută 
împotriva căreia mintea noastră s-ar putea revolta. 
Necunoscuta este „lipsa informaţiilor financiare“. 


Culege toate datele 


Căutăm posibile surse de informaţii, le punem într-o listă 
și planificăm să le abordăm una câte una. Lista noastră 
arată așa: 


Întreabă experții 
Citește despre asta 
Intreabă prietenii 


Dar mintea nu este fericită nici așa, pentru că nu este clar 
cine sunt experții sau unde ar trebui să citim despre acel 
lucru. 

Astfel că segmentám din nou, gándindu-ne la posibile 
opțiuni de „cine și unde“. De data aceasta, ne place 
majoritatea rezultatelor pentru că sunt puține 
necunoscute. Pot fi abordate în mod automat. 

Ron a făcut următoarea listă pentru elaborarea 
raportului său. 


Emo Ten CT 


Sun-o pe Jane - 
conduce o 
afacere 

Sună-l pe Andy 
— are un contabil 
bun 


Du-te la 
biblioteca de pe 
Cromwell Road 

Cumpără o 
revistă din gară 


Sună-l pe Joe, contabilul 


Sună-l pe bărbatul întâlnit 
săptămâna trecută la Camera 
de Comerţ 


Mintea se uită la toate acestea, dar tot nu este foarte 
mulțumită de unul dintre puncte. Nu îi place deloc ideea 
cu bărbatul de la Camera de Comert pentru că nu știe unde 
să-i găsească numărul de telefon. 

„Nu te aștepți să găsesc eu numărul“, protestează 
mintea. „Nu, nu, desigur că nu“, răspundem noi. „Îl voi găsi 
eu pentru tine.“ 


Apasa butonul de start 


Și, astfel, segmentam si mai mult. 
Sună bărbatul de la Camera de Comerţ: 


Caută cartea de vizită în servietă. 

Caută cartea de vizită în dosarul special. 
Întreabă-l pe Andy dacă are numărul. 
Abandonează dacă toate cele de mai sus eșuează. 


De data aceasta, minţii îi place pentru că poate aborda 


primele trei puncte în mod automat. Nu sunt necunoscute. 


Dar, dacă ar fi să ne oprim aici cu instrucțiunile 
pentru minte, nu am începe niciodată. De ce? Pentru că 
mintea nu a primit comanda când să o facă. Astfel, trebuie 
să adăugăm date și ore și să creăm un grafic pentru asta, 
asemenea celui de mai jos. 


Formula antiprocrastinare 


Obiectiv: scrie raport 
A. Segmente B. Sub-segmente C. Date pentru acţiuni 


AAA 


Orice obiectiv are nevoie de segmentare. Principalul 
obstacol care duce la procrastinare este lipsa segmentärii. 
Aceasta a fost situatia cu care s-a confruntat Ron cánd 
a trebuit sá scrie raportul. Odată ce a segmentat 
activitatea, a văzut clar de ce nu era motivat să înceapă. 
Pentru că îi lipseau bucăți. 
Subconștient, aceste bucăţi lipsă il făceau să se 


îngrijoreze, dar, fără să le identifice, nu putea transforma 
îngrijorarea în acţiune constructivă. 


Aminteste-ti cine este 
stâpânul 


Uneori uităm că noi suntem stăpânii minţii noastre. Pentru 
a imboldi mintea într-o direcţie nouă, cum ar fi să se apuce 
de o activitate nouă, trebuie să facem un efort conștient. 
Cu alte cuvinte, trebuie să îi spunem ce să facă sau va face 
automat altceva. 

Cel mai bun mod de a o face să treacă la acţiune este 
segmentarea. 


Pentru cea mai bună reușită, segmenteaza în cele 
mai mici fragmente distincte posibile. 


Încearcă tu însuţi procesul, folosind un grafic gol 
asemenea celui următor pentru a segmenta o activitate pe 
care o tot amâni sau care este, în mod special, importantă 
pentru tine. Completează după cum urmează: 


Completează fiecare parte componentă la care te 
poţi gândi în coloana A. 

Folosește coloana B numai dacă ai fire care nu duc 
niciunde în coloana A - dacă nu ai numărul de 
telefon, materialele sau cunoștințele, de exemplu. 
Când ai terminat cu A și B, decide un program 
pentru C, păstrând intervalul de timp cât mai scurt 
posibil, dar nu copleșitor. Apoi transferă activităţile 
într-o agendă sau o listă de lucru pentru fiecare zi. 


Poate vrei să faci copii ale graficului de mai jos pentru a-l 
folosi în viitor la diverse proiecte și sá le tii la îndemână. 


Formulă antiprocrastinare 


Obiectiv: 


A. Segmente B. Sub-segmente | C. Date pentru acţiuni 


Aptitudini interpersonale în 
acţiune 


Folosește un tabel de acţiuni asemenea modelului următor 
pentru a-ţi dezvolta propriile tehnici și realizări. Printre 
ideile de dezvoltare se numără următoarele: 


Oprește procrastinarea făcând activitatea să pară 
rutină. 

Eliminá necunoscutele; culege toate datele. 

Învață să elimini scuzele căutate de minte. 

Apasă butonul de start. 

Completeaza alte puncte în funcţie de modul în care 
au legătură cu tine și de nevoile tale. 


Creeaza-ti răspunsurile 


Dintre ideile de mai sus, care este posibil să iti aducă 
cele mai bune rezultate? 
La ce procent de creștere a performanţei te poţi 
aștepta în mod realist? 
Cât de mult ar lua: 
- să dezvolti ideea? 
- să obţii rezultate? 
Cine ar trebui să fie implicat? 
La ce dată ar trebui să începi? 
Care este primul pas pe care ar trebui să îl faci? 


Acţiuni pe care le vei face 


Transformă în rutină 


Elimină necunoscutele; culege toate datele 


Apasă butonul de start 


Rezumat 


Astăzi am analizat cauza principală a 
procrastinării și cum să o depășim. 


Ni s-au dezvăluit aspecte fascinante ale 
sistemului de convingeri ale minții, 
precum și ponturi din domeniu pentru a 
prelua comanda. 


Am învăţat că, atunci când mintea ne 
spune că un lucru e prea solicitant și că ar 
trebui să amânăm, de fapt, vrea să spună 
că activitatea nu e destul de aproape de 
rutină pentru a fi îndeplinită în timp ce 
mintea este pe pilot automat. 


Am învăţat despre modurile esenţiale de a 
segmenta orice obiectiv pentru a-l face să 
pară rutină, pentru a plăcea minţii, pentru 
a elimina necunoscutele și pentru a apăsa 
butonul de start. 


Ti-am pus la dispoziţie „formula 
antiprocrastinare“ importantă, sub formă 
de grafic, care iti arată dintr-o privire cum 
să segmentezi obiectivele pentru a reuși. 
Prin exemple și metode, vei avea toate 
șansele să abordezi și cele mai importante 
proiecte dintre cele amânate, inclusiv pe 
cele care stau pe tușă an după an. 


Întrebări 
(răspunsuri la finalul cărţii) 


Care este principala cauză a procrastinării? 

Lenea 

Convingerea pe care o are mintea că activitatea este prea 
complexă sau prea solicitantă pentru a fi începută imediat 
Teama 

Convingerea că e mai ușor să o ignori 


Când mintea spune că o activitate este prea solicitantă, ce 
spune de fapt? 

Este imposibilă 

Este complicată 

Nu este rutină 

Este o provocare 


Cum putem ademeni mintea să participe pentru a evita 
procrastinarea? 

Arătându-i că activitatea va fi buna pentru noi 

Aratandu-i că activitatea va fi rutină 

Arătându-i că activitatea ne va face să ne simţim bine 
Oferindu-i un sentiment de realizare 


Ce poate face mintea dacă divizăm o activitate în 
segmente mici? 

Să se gândească la fiecare bucată 

Să se grăbească la următoare bucată 

Să opereze pe piloi automat 

Să ne ofere indicii 


Ce vrea mintea să evite cu orice preţ când vine vorba de 
procrastinare? 

Eșecul 

Graba 

Odihna 

Necunoscutele 


Ce conţine o formulă bună împotriva procrastinării? 


Segmente 
Sub-segmente 

Date de actiune 
Toate cele de mai sus 


Ce obstacol major duce la procrastinare? 
Lipsa unui program 

Lipsa acţiunii imediate 

Lipsa motivatiei 

Lipsa segmentärii 


Ce părem să uităm? 

Ce înseamnă succesul 

De ce vrem ceva 

Că suntem stăpânii propriei minţi 
Că procrastinarea este distructivă 


De ce avem nevoie când convingem mintea să accepte o 
activitate nouă? 

Silintá 

Motivatie 

Dedicare 

Efort constient 


Cum ar trebui sá divizăm segmentele pentru cea mai 
bună reușită? 
În cele mai mici bucăţi distincte posibile 
În cele mai mici bucăţi posibile 
În cele mai mari bucăţi posibile 
În cele mai memorabile bucăţi 


SÂMBĂTĂ 
Amplifică stabilirea 


obiectivelor - amplifică 
succesul 


Una dintre cele mai mari provocări pentru proprietarii 
și managerii de afaceri, din orice domeniu, este să ţină 
angajaţii pe drumul drept. Obiectivele trebuie să fie 
extrem de clare și comunicate cu aceeași claritate până 
și celor mai de încredere și mai talentaţi membri ai 
echipei. Același lucru este valabil și în vieţile personale 
- este atât de ușor să ne lăsăm distrasi de „paleta de 
oferte a vieţii“ și să ignorăm obiectivele noastre. 


Într-o zi, am aflat ceva ce mi-a schimbat viaţa. Am 
invitat un specialist să li se adreseze trainerilor mei și 
consultantilor, în cadrul unei ședințe de management. 
Ne-a cerut să ne gândim la diferenţa dintre urgent și 
important. Ne-a explicat că, adesea, ceva pare urgent 
pentru că suntem presati din exterior sau de noi înșine, 
dar nu este deloc important în ceea ce privește 
atingerea obiectivelor specificate. 


Această informaţie m-a făcut să îmi examinez toate 
acţiunile - nu doar ca angajator, ci si în viata 
personală. Am învăţat să îmi eficientizez activităţile și 
să mă concentrez numai pe acelea care duc către 
obiectivele mele. Fără această informaţie, această carte 
nu s-ar afla, probabil, în mâinile tale azi. Nici celelalte 
realizări ale mele nu ar fi fost posibile. 


Citește mai departe pentru a vedea cum îţi poate 
schimba și tie viaţa! 


Douăzeci și patru de ore într-o 
Zi 


Este adevărat că există doar 24 de ore într-o zi. Atunci, de 
ce unii oameni par să realizeze atât de multe, în timp ce 
altii nu o pot face, indiferent cât de mult se străduiesc? 
Sunt aceleași 24 de ore pentru toată lumea. 

Când ne concentrăm timpul și energia într-o anumită 
direcţie, realizăm multe lucruri. Dar, pentru că viaţa este 
ca un platou cu bunátáti, există pericolul să ne îndreptăm 
încolo și încoace fără o direcţie clară, sfârșind cu un 
amalgam interesant, dar nu foarte productiv, de rezultate. 


Să vedem ce ne blochează. 


Urgent versus important 


Walter Blackburn, fondatorul organizaţiei de traineri în 
afaceri People Track, pune accent pe importanţa 
înțelegerii diferenţei între important și urgent. 

Putem fi agasati de un potential furnizor care 
încearcă să ne prindă la telefon de patru ori într-o zi. La 
cel de-al patrulea apel telefonic, începem sá resimtim 
urgenţa și faptul că trebuie să fie important, astfel că 
acceptăm convorbirea. Totuși, în ceea ce privește 
prioritățile noastre, importanţa este scăzută. 

Ziua este plină de astfel de urgente și distrageri. 


Totuși, oamenii care realizează multe lucruri o fac pentru 
că se concentrează pe pașii care duc spre obiectivul lor. 


„În ziua în care murim, indiferent 
cât de mult ne-am străduit, ne 
vom gândi incă la toate lucrurile 
pe care le-am fi putut face.“ 


Anonim 


Întrucât nu avem suficient timp să le facem pe toate, 
trebuie să ne alegem conștient calea, nu să fim conduși pe 
ea de împrejurări. 


Alegerea ne aparţine 


Majoritatea oamenilor cred că problema în viaţă este lipsa 
timpului. De fapt, problema este abdicarea de la 
responsabilitatea de a lua decizii. 

Când ne uităm la televizor ne simţim relaxaţi. Este o 
recompensă. În aceeași oră din zi pe care o dedicăm 
privitului la televizor, care ajunge să însemne șapte ore 
într-o săptămână, am putea scrie o carte pe care să o 
terminăm în șase luni sau să învăţăm să jucăm tenis bine. 
Acestea sunt alt fel de recompense. Alegerea ne aparţine. 

Este important să acceptăm acest lucru. Unii oameni, 
de exemplu, consideră că eu muncesc din greu. Privesc 
rezultatul muncii mele și își spun că trebuie să fi fost o 
muncă imensă. Dar nu e așa. Este doar o chestiune de a 
face, în același timp, acţiuni direct legate de obiectivele 
prioritare, în loc să faci acţiuni care deviază sau diluează 
rezultatele. 


20 de acțiuni legate de două obiective fac 
obiectivele să se apropie de finalizare mai mult 
decât 20 de acţiuni legate de 20 de obiective. 


Iată trei exemple de lucruri care se pot întâmpla: 


Exemplul 1 

lan este cunoscut pentru faptul că întârzie la fiecare 
ședință. Percepția lui despre sine este că ajunge exact la 
timp. Comportamentul său este de așa natură încât ajunge 
la avion în ultimele 30 de secunde; uneori avionul este 
ținut pe loc in timp ce el aleargă către poarta de 
imbarcare. Colegii au încetat sá mai călătorească 
împreună cu el, iar soţia sa este disperată. Nu poate 
suporta stresul. 

Cu toate acestea, percepţia lui lan despre sine este că e 
foarte productiv. Fiind de părere că viaţa este o gamă 
nesfârșită de posibilităţi, să îl urmărim pe Ian în biroul său 
înainte de o importantă întâlnire la aeroport cu un client și 
înaintea zborului împreună cu acesta, programat să plece 
la ora 14. 

Este ora 11 și lan se simte destul de bine. Drumul 
până la aeroport ia o oră dacă traficul nu e aglomerat. Se 
uită la ceas; mai are timp pentru un telefon. După telefon, 
se duce la copiator, vede un teanc de dosare pentru 
întâlnirea de mâine și se oprește să le pună pe raft. 


Mergând pe coridor, trece pe lângă Joe care este 


arareori la birou și se oprește să discute o viitoare 
propunere, cu termen limită peste două săptămâni. 
Continuă drumul către copiator, apoi se întoarce repede în 
birou să își ia haina și servieta. E 12 și jumătate. Asistenta 
îi spune că dl Barns din Australia așteaptă la telefon și 
acceptă convorbirea pentru a nu fi nepoliticos. 

Este deja 12 și 38 de minute. Cu cel puţin o oră de 
drum până la aeroport, va fi deja 13 și 38. Apoi are nevoie 
de timp să parcheze și să alerge la terminal. Întâlnirea de 
dinaintea zborului este ratată. Abia va avea timp să facă 
check-inul. „Ei, bine“, se consolează el, „clientul va 
înţelege“. Ce model identifici? 


Nu confunda oportunitatea cu 
obiectivul 


Exemplul 2 

Larry este un proaspăt om de vânzări. Merge într-o 
călătorie de afaceri cu șeful lui, expert în vânzări. Șeful 
spune că trebuie să se dedice telefoanelor date de la hotel 
către potenţialii clienţi, între întâlniri. 

Larry socializează foarte bine și decide, fără să își 
consulte șeful, să invite niște localnici pe care îi cunoaște 
la hotel, să îl întâlnească pe șeful lui și să își prezinte 
produsul. Este o favoare pe care le-a promis-o de mult și 
este o oportunitate minunată cât se află în oraș. 

Prietenii ajung la timp pentru prezentare. Ulterior, 
șeful lui Larry îi spune că este șocat: consideră că Larry a 
uitat care este scopul, acela de a se dedica obținerii de 
clienţi. În plus, este surprins că Larry nu a recunoscut 
faptul că timpul petrecut cu șeful său este o oportunitate 
rară de a se dedica învăţării unor tehnici de vânzare. 


Nu te mulţumi cu recompense mici 


Exemplu 3 
Laura deţine o afacere de mare succes, dar foarte 


stresantă. Participă la o conferinţă în weekend și intenţia 
ei este să petreacă cât mai mult timp posibil cu alti delegați 
pentru a se relaxa și a cunoaște oameni noi. 

Are la dispoziţie o oră între sesiuni pentru a socializa, 
dar decide să meargă mai întâi până în cameră să se 
aranjeze. Își schimbă hainele, își aranjează părul, pune 
câteva lucruri înapoi în valiză și se așază să bea un pahar 
cu apă. Dă un telefon scurt acasă, apoi decide să își 
schimbe pantofii pentru următoarea sesiune. 

Coboară și descoperă că mai are doar 10 minute până 
la începerea următoarei sesiuni. Reușește să stea de vorbă 
cu vreo două persoane, dar rămâne dezamăgită de faptul 
că nu are suficient timp să socializeze așa cum ar fi sperat. 
Și, totuși, au fost alegerile ei. S-a mulțumit cu recompense 
mici. 


Nu te îndepărta de obiectivul 
principal 
Care este firul comun al acestor trei modele de 


comportament? Modelul pe care îl observăm este acela că 
prea multe posibilităţi pot ascunde obiectivul principal. 


lan a făcut tot ce trebuia făcut, dar fără să 
prioritizeze. Larry a fost orbit de opţiuni și s-a lăsat condus 
greșit de loialitate la momentul inoportun. A confundat 
oportunitatea cu obiectivul. Laura și-a sacrificat scopul 


pentru un confort mărunt, cu recompense mici. Toţi au 
fost prinși în ceața opţiunilor, fără să se concentreze pe 
obiectiv. 

Ce alte convingeri ne tin în ceață? Multi oameni se 
tem că, dacă se concentrează pe obiective, vor rata restul 
„Vieţii“ sau că își vor pierde creativitatea și spontaneitatea. 

Ceea ce pierd din vedere este faptul că își pot folosi 
creativitatea și spontaneitatea pentru acele acțiuni care îi 
conduc către obiectiv, la fel cum le pot folosi la orice 
altceva. 


Privește obiectivele raţional 
Când stabilești obiective, obstacolele tipice pot fi: 


să confunzi ceea ce e urgent cu ceea ce important 
să vrei să realizezi totul 
să nu definești obiectivul 
să te temi că vei rata ceva mai bun 
să te temi ca iti vei pierde spontaneitatea si 
creativitatea. 


Ti se aplică si tie unul dintre acestea? Folosește tabelul de 
mai jos pentru a-ți da note de la 1 la 10 si a vedea unde te 
afli în fiecare zonă. Notează-te cu 10 dacă nu îţi pui 
niciodată piedici în calea obiectivului și cu 1 dacă o faci 


des. 
Obstacol în calea concentrării o (1- 
1 Nu confund niciodată ceea ce este important cu ceea ce este 
urgent 


2 Nu cred niciodată că ar trebui să pot realiza totul Ni 
3 Îmi definesc întotdeauna obiectivul i 
4 Nu mă tem niciodată că pierd ceva mai bun i 


5 Nu îmi fac griji că îmi voi pierde spontaneitatea dacă mă 
concentrez pe obiectiv 


(Total din 50) 


Ce scor ai obţinut? Unde poţi face îmbunătăţiri? 

Acum ajungem la punctul în care avem de ales. Lăsăm 
situaţia așa cum e sau o schimbăm? Ce recompense putem 
aștepta de la schimbare? Ar merita? Dacă da, uită-te la 
procesele despre care am discutat deja în fiecare zi a 
săptămânii și decide pe care îl vei folosi. 


Proces (alege dintre cele 
studiate în zilele 
precedente) 


Zone de îmbunătăţit (selectează 
din lista de obstacole de mai sus) 


Ia iniţiativa acum 


Pasul următor în procesul de concentrare asupra 
obiectivului este să te apuci de el. 

Un client de-al meu avea o plácutá pe peretele 
biroului pe care scria: 


„Ce nu faci azi va lua de două ori 
mai mult timp mâine - si de trei 
ori mai mult săptămâna viitoare.“ 
Anonim 


„Să o faci acum“ înseamnă să faci câte o acţiune pe rând 
atunci când motivaţia este la cota maximă și mintea 
noastră își amintește cel mai clar segmentele activităţii. 


Elimină agonia 
Ironia situaţiei este aceea că tot timpul și energia pe care le 
consumăm gândindu-ne la ceea ce ar fi trebuit să facem 


sunt mult mai mari decât timpul și energia pe care le-am 
consuma făcând acele lucruri. 


Dacă le-am „face acum“, recompensele arată astfel: 


mai putin stres și sentiment de vină 

mai mult timp și energie 

un sentiment merituos de realizare si de satisfacție 
mai mare respect de sine 

apropiere de obiective. 


Caută să ai rezultate 
amplificate 


Dacă vrem să ne îmbunătăţim aptitudinile interpersonale, 
pentru noi și pentru ceilalți, putem face ce a făcut 
Benjamin Franklin, mare inventator și om de stat. În 
fiecare zi a săptămânii, se concentra pe o zonă diferită pe 
care să o îmbunătățească. Apoi repeta ciclul. 

În capitolele acestei cărţi găsești șapte procese pentru 
cele șapte zile ale săptămânii. De ce să nu folosești fiecare 
zi pentru a identifica procesul care trebuie îmbunătăţit și 
să faci un pas, mare sau mic, spre a realiza acest lucru? 

Un pas mic în fiecare zi ne aduce rezultate acumulate 
enorme. Așa cum povestea un bărbat despre propria viaţă: 
„Am 36 de ani și îmi va lua 4 ani să obţin diploma în timp 
ce continui să lucrez. Dar eu privesc lucrurile astfel: peste 
4 ani voi avea 40, indiferent dacă am diplomă sau nu.“ 


Rezultatele nu apar în urma unui singur efort de 
proporții. Apar în urma acțiunilor cumulate. 
Gândește-te la ce ai vrut dintotdeauna să 
realizezi. Te așteaptă. Trebuie doar să îti croiești 
drum. 


Aptitudini interpersonale în 


acţiune 


Folosește un tabel de acţiuni asemenea celui oferit în 
continuare pentru a-ţi dezvolta propriile tehnici si 
realizări. Printre ideile de dezvoltare se numără 
următoarele: 


Atinge-ti obiectivele făcând diferenţa între urgent și 

important. 

Nu confunda oportunitatea cu obiectivul. 
Aminteste-ti cá viata e ca un platou mare cu 

bunatati; alege-ti opţiunile cu grijă. 

Nu te mulțumi cu recompense mici. 

Tinteste spre rezultate acumulate. 

Fă-o acum. 

Completează alte puncte în funcție de modul în care 

au legătură cu tine, potrivit nevoilor tale. 


Creeaza-ti răspunsurile 


Dintre ideile de mai sus, care este posibil să aducă 
cele mai bune rezultate pentru tine? 
La ce procent de creștere a performanţei te poti 
aștepta în mod realist? 
Cât de mult ar lua: 
- să dezvolti ideea? 
- să obtii rezultate? 
Cine ar trebui să fie implicat? 
La ce dată ar trebui să începi? 
Care este primul pas pe care ar trebui să îl faci? 


Acţiuni pe care le voi face 


Ce opţiune? 


Rezumat 


Astăzi am studiat cât de ușor pot fi distrași 
oamenii, inclusiv angajaţii noștri, de la 
obiectivele principale și, totuși, cât de ușor 
este, având instrumentele potrivite, să 
depășești aceste obstacole și, astfel, să Iti 
amplifici succesul. 


Ne-am uitat la „platoul“ de posibilităţi și la 
diferenţa dintre urgent și important. Apoi 
am trecut la „timp“ și la abdicarea de la 
responsabilitatea pe care o experimentăm 
adesea când trebuie să facem alegeri 
conștiente care ne-ar conduce către 
succesul dorit. 


Am examinat trei scenarii tipice în care 
oamenii își sabotează succesul pentru că 
aleg priorităţile greșite, confundă 
oportunitatea cu obiectivul, se mulţumesc 
cu recompense mici sau își blochează 
obiectivul principal cu prea multe 
posibilităţi minore. 


Ti-am oferit, de asemenea, un autotest 
interesant pentru a-ţi da note cu privire la 
obstacolele care îţi stau în calea 
concentrării asupra obiectivului. Acest 
lucru iţi va permite să vezi unde vrei să 
faci schimbări. Tine minte că, la fel ca la 
meciul de tenis, o schimbare cu 10% poate 
avea adesea ca rezultat o îmbunătăţire de 
100%. La fel stau lucrurilor și cu atingerea 
obiectivelor. 


Nu mai amâna. Începe acum! 


Întrebări 
(răspunsuri la finalul cărţii) 


Întrucât viaţa este ca un platou de posibilităţi, ce trebuie 
să concentrăm într-o direcţie specifică pentru rezultate 
maxime? 

Timpul și energia 

Talentul și aptitudinile 

Banii și creditele 

Vânzările și marketingul 


Pe ce se concentrează oamenii care realizează cele mai 
multe lucruri? 

De ce vor să își atingă obiectivul 

Cum le va afecta reputaţia 

Pașii care conduc către obiectiv 

Cum se vor simţi când vor avea succes 


De ce cred majoritatea oamenilor că nu își ating 
obiectivele? 

Lipsă de bani 

Lipsă de timp 

Lipsă de energie 

Lipsă de educaţie 


Deși privitul la televizor preţ de o oră pe zi aduce 
relaxare, ce am putea face în aceeași oră pe zi? 

Să scriem o carte 

Să învăţăm să jucăm tenis bine 

Să ne învăţăm copilul să devină expert în matematică 

Oricare din cele de mai sus 


În exemplele cu Ian, Larry și Laura, care au fost motivele 
comportamentului lor ineficient? 

Au lăsat ca obiectivul principal să fie întunecat de alte 
oportunități 

Au confundat oportunitatea cu obiectivul 

S-au mulțumit cu recompense mici 

Toate cele de mai sus 


Care sunt obstacolele tipice în stabilirea obiectivelor? 
Confundăm ceea ce e important cu ceea ce e urgent 
Vrem să realizăm totul 

Teama că ne pierdem creativitatea și spontaneitatea 
Toate cele de mai sus 


În conceptul ,fá-o acum“, cât ne va lua mâine ceea ce nu 
facem azi? 

Cu 10% mai mult 

Cu 50% mai mult 

De două ori mai mult 

De patru ori mai mult 


Potrivit studiilor, cât timp iau majoritatea prioritátilor de 
rang I pentru a fi finalizate? 

Opt minute 

Saisprezece minute 

Treizeci de minute 

O ora 


Cât de des se concentra Benjamin Franklin pe o zonă 
diferită care trebuia îmbunătăţită? 

O dată pe an 

De două ori pe an 

O dată pe luna 

În fiecare zi 


Care este cel mai bun mod de a obţine rezultate? 
Cu noroc și sincronizare 
În primul rând cu ajutor de la alţii 
Prin acţiuni acumulate 
Cu motivaţie constantă 


Supravietuirea în 
vremuri dificile 


Deși vremurile dificile prezintă provocări enorme, 
acestea prezintă și oportunităţi enorme. Adesea, când 
resursele sau veniturile se micșorează, trebuie să ne 
bazám pe creativitate pentru a inlocui ceea ce am 
pierdut. O resursă pe care o putem dezvolta 
intotdeauna, fără nici un cost și In scurt timp, e 
reprezentată de „aptitudinile interpersonale“. 
Crescându-ne abilitatea de a realiza lucruri prin 
intermediul oamenilor, ne putem spori timpul și 
resursele, ambele atât de preţioase. De fapt, rezultatele 
pot fi nelimitate. 


lată zece „aptitudini interpersonale“ specifice pe care 
le poţi aplica rapid pentru rezultate excelente. 


1. Analizeaza-ti puterea 


Majoritatea oamenilor se opresc arareori să isi analizeze 
puterea și influenţa pe care o au asupra altora. Cert este că 
atitudinea și cuvintele tale influențează fiecare persoană 
din viaţa ta și fiecare persoană cu care ai contact zilnic. 
Începe acum să descoperi această putere din interiorul tău. 
Prin cuvintele și atitudinea ta vei crește motivaţia 
angajaţilor, colegilor, furnizorilor și chiar membrilor 
comunităţii, care, în schimb, au puterea să afecteze nu 
doar rezultatul tău, ci și obiectivele din orice domeniu. 


2. Schimbă „gândirea limitativa“ 


Este important să ne dăm seama că oamenii dezvoltă o 
„gândire limitativă“ de-a lungul vieţii. În vreme ce 90% 
dintre copiii de 6 ani gândesc „Pot să o fac“, procentajul 
scade la 10% până la vârsta de 12 ani. Urmează sfatul 
managerilor și profesioniștilor de succes care promovează 


filosofia „Poţi să o faci!“. Chiar și când oamenii - fie ei 
colegi, angajaţi sau membri ai familiei — par încrezători, tot 
au nevoie de încurajare din partea ta. Filosofia ta te va 
transforma într-un magnet pentru loialitate si 
performanţă ridicată. 


3. Oferă „leadership bazat pe 
soluţii“ 


Ştiai că 80% din timpul petrecut în ședințe este dedicat 
problemelor și cauzelor problemelor, în vreme ce doar 
20% este folosit pentru soluţii? Dialogul din mintea noastră 
tinde să funcţioneze în mod similar. Nu ar fi bine să îl 
inversăm? Depinde de noi ca manageri, angajatori, părinți 
și indivizi să oferim „leadership bazat pe soluţii“ în loc să 
rămânem în noroiul „orientării spre probleme“. Începe azi 
și vei transforma vremurile dificile în vremuri excelente. 


4. Fii catalizator pentru 
performanţa crescută 


Afirmarea pozitivă este un proces pe care îl folosim pentru 
a recunoaște faptul că o persoană face lucrurile corect sau 
așa cum vrem noi să fie făcute. Totuși, în viaţă și în afaceri, 
majoritatea oamenilor se confruntă cu opusul: în locul 
afirmării pozitive, experimentează afirmarea negativă cât 
e ziua de lungă. Acest lucru conduce la descurajare, lipsă 
de motivaţie și performanţă scăzută. 

Folosind procesul de afirmare pozitivă în trei părți, 
poţi crește rapid nivelurile de performanţă, poţi stimula 
loialitatea și contracara negativitatea. Poţi spori punctele 
tari ale oamenilor si le poţi limita slăbiciunile - lucru 
foarte important în vremuri economic dificile. 


5. „Catapultează“ realizarea 


Majoritatea, ca manageri, angajatori, chiar părinţi, ne 
dorim să putem crește nivelul de realizări al altora, din 


când în când. Acest lucru este important în mod special în 
vremuri dificile. Folosind o metodă utilizată de dresorii de 
delfini (pentru a încuraja salturile tot mai înalte), care s-a 
dovedit extrem de eficientă la transpunerea în 
performanța umană, poţi planifica creșteri pentru 
realizările celor din jurul tău și chiar ale tale. 

Evaluează doar nivelul actual de performanţă, după 
care stabilește nivelul obiectivului pentru realizarea 
dorită. Calculează apoi pașii necesari pentru a parcurge 
drumul către obiectivul final. Afirmând acești pași, vei 
reuși sá stabilizezi performanţa treptat, până când 
obiectivul este atins. 


6. Abandonează procrastinarea 


În vremuri dificile este mai important ca oricând să 
abordăm priorităţile de rang „I“. Aceste priorităţi pot fi 
activităţi provocatoare, cum ar fi atragerea de noi clienţi, 
rezolvarea disputelor, angajări sau concedieri, sau chiar 
un telefon extrem de important. Oportunităţile de a amâna 
lucrurile sunt nelimitate! 

Deși studiile arată că priorităţile „I“ ocupă în realitate 
doar opt minute pentru a fi finalizate odată începute, 
numeroase lucruri ne împiedică să le începem. Poţi depăși 
cu ușurință această problemă segmentánd activitatea din 
timp. Odată ce mintea noastră vede segmentele drept 
realizabile și de rutină și când necunoscutele sunt 
eliminate, vom elimina procrastinarea și vom putea să 
abordám cel mai înalt obiectiv al nostru. 


7. Crește productivitatea în cinci 
minute pe zi 


În vremuri dificile trebuie să utilizăm aptitudinile și 
talentele unice (și adesea nedescoperite) ale fiecărei 
persoane din organizaţie, inclusiv ale noastre. Dar cum să 
le descoperim rapid și să și facem uz de ele? Răspunsul 


este simplu. Petrecând cinci minute pe zi cu persoana ale 
cărei aptitudini trebuie sá le dezvolti și cerându-i 
persoanei respective să noteze două lucruri pe zi care i-au 
plăcut sau din care a obţinut satisfacție, vei reuși să îi 
crești încrederea, respectul de sine și productivitatea în 
timp record. 


8. Înlătură obstacolele 


Puţini oameni își dau seama că obstacolele sunt inerente 
în atingerea oricărui obiectiv. Adesea, când se confruntă 
cu primul obstacol, bat inutil în retragere. 

Imaginează-te stând în capătul unei încăperi, celălalt 
capăt reprezentând obiectivul tău. Acum imagineazä-ti trei 
scaune in mijlocul încăperii. Acestea reprezintă 
obstacolele care stau între tine și orice obiectiv. Dacă 
anticipezi faptul că obstacolele vor apărea, atunci, în loc să 
fii luat prin surprindere, vei fi pregătit mental să le 
ocolesti - fără a mai fi înfrânt. Invata-i si pe alţii să facă la 
fel. 


9. Hráneste inspiraţia, nu teama 


Ce ai face dacă ai sti că nu poti eşua? În vremuri economic 
dificile, este o întrebare mai importantă decât ai putea 
crede. De ce? Gândește-te la asta. Mulţi dintre performerii 
de top și miliardarii din lume s-au ridicat din haos și 
recesiune economică. 

Teama cauzează constrângeri ale ideilor și ale 
creativităţii. Iti limitează capacitatea creierului de a se 
gândi la soluţii si la opţiuni. Inspirația și hotărârea de a 
reuși, de a nu lăsa nici o piatră neîntoarsă în calea ta, duce 
la noi soluţii și opţiuni, dincolo de orice ar putea fi 
imaginat sau descris. 


10. Rămâi concentrat pe scop 


Obiectivele nu sunt niciodată mai importante decât în 


vremurile dificile. Când toată lumea este mai presată decât 
oricând si cu doar 24 de ore într-o zi, trebuie să-i ţinem pe 
toţi cei din organizaţie concentrați asupra obiectivelor 
noastre, ca să nu o apuce pe căi neimportante. Pentru a 
face asta, trebuie să ne concentrăm pe patru lucruri: 


Obiectivele trebuie să fie clare ca lacrima. 
Obiectivele trebuie comunicate clar. 

Trebuie să recunoaștem diferenţa dintre „aparent 
urgent“ și cu adevărat important. 

Nu trebuie să ne lăsăm distrași de lucrurile aparent 
urgente, ci, mai degrabă, sá ne ținem pe calea către 
obiectivele noastre. 


Răspunsuri 


Duminică: 1d; 2c; 3d; 4d; 5a; 6b; 7c; 8d; 9d; 10d. 
Luni: 1b; 2c; 3c; 4c; 5b; 6a; 7b; 8c; 9d; 10a. 
Marti: 1d; 2a; 3b; 4c; 5d; 6b; 7c; 8a; 9a; 10c. 
Miercuri: 1d; 2a; 3c; 4d; 5a; 6d; 7a; 8b; 9a; 10d. 
Joi: 1d; 2b; 3a; 4d; 5c; 6b; 7d; 8b; 9a; 10d. 
Vineri: 1b; 2c; 3b; 4c; 5d; 6d; 7d; 8c; 9d; 10a. 
Sâmbătă: 1a; 2c; 3b; Ad; 5d; 6d; 7c; 8a; 9d; 10c. 


